ai4bharat/Pralekha huggingface dataset:
ਰੱਖਿਆ ਮੰਤਰਾਲਾ
ਭਾਰਤੀ ਤੱਟ ਰੱਖਿਅਕ ਅਤੇ ਕੋਰੀਆਈ ਤੱਟ ਰੱਖਿਅਕ ਦਰਮਿਆਨ 11ਵੀਂ ਉੱਚ ਪੱਧਰੀ ਮੀਟਿੰਗ  ਨਵੀਂ ਦਿੱਲੀ ਵਿੱਚ ਆਯੋਜਿਤ ਕੀਤੀ ਗਈ
ਭਾਰਤੀ ਤੱਟ ਰੱਖਿਅਕ ਅਤੇ ਕੋਰੀਆਈ ਤੱਟ ਰੱਖਿਅਕ ਦਰਮਿਆਨ 11ਵੀਂ ਉੱਚ ਪੱਧਰੀ ਮੀਟਿੰਗ  ਅੱਜ 25 ਅਪ੍ਰੈਲ,2023 ਨੂੰ ਨਵੀਂ ਦਿੱਲੀ ਵਿੱਚ ਆਯੋਜਿਤ ਕੀਤੀ ਗਈ। ਕੋਰੀਆਈ ਤੱਟ ਰੱਖਿਅਕ  ਬਲ ਦੇ ਕਮਿਸ਼ਨਰ ਜਨਰਲ ਕਿਮ ਜੋਂਗ ਵੁੱਕ ਦੀ ਅਗਵਾਈ ਵਿੱਚ ਕੋਰੀਆਈ ਤੱਟ ਰੱਖਿਅਕ ਦੇ ਸੱਤ ਮੈਂਬਰੀ ਪ੍ਰਤੀਨਿਧੀ ਮੰਡਲ ਨੇ ਭਾਰਤੀ ਤੱਟ ਰੱਖਿਅਕ ਬਲ ਦੇ ਕਾਰਜਕਾਰੀ ਡਾਇਰੈਕਟਰ ਜਰਨਲ ਵਧੀਕ ਡਾਇਰੈਕਟਰ ਜਨਰਲ ਰਾਕੇਸ਼ ਪਾਲ ਦੀ ਪ੍ਰਧਾਨਗੀ ਵਿੱਚ ਭਾਰਤੀ ਤੱਟ ਰੱਖਿਅਕ ਬਲ ਦੀ ਟੀਮ ਨਾਲ ਮੀਟਿੰਗ ਕੀਤੀ। ਦੋਵਾਂ ਧਿਰਾਂ ਨੇ ਸਰਬੋਤਮ ਕਾਰਜ ਪ੍ਰਣਾਲੀਆਂ ਨੂੰ ਸਾਂਝਾ ਕਰਨ, ਸੰਯੁਕਤ ਅਭਿਆਸ ਆਯੋਜਿਤ ਕਰਨ ਅਤੇ ਸਿਖਲਾਈ ਦੇ ਖੇਤਰ ਵਿੱਚ ਸਹਿਯੋਗ ਵਧਾਉਣ ਦੇ ਉਦੇਸ਼ ਨਾਲ ਸਹਿਮਤੀ ਪੱਤਰ ਦੇ ਪ੍ਰਾਵਧਾਨਾਂ ਦੇ ਅਨੁਸਾਰ ਮੌਜੂਦਾ ਸਬੰਧਾਂ ਨੂੰ ਹੋਰ ਸਸ਼ਕਤ ਕਰਨ ਦੇ ਤੌਰ-ਤਰੀਕਿਆਂ ’ਤੇ ਚਰਚਾ ਕੀਤੀ।
ਵਰ੍ਹੇ 2006 ਵਿੱਚ ਹਸਤਾਖਰ ਸਹਿਮਤੀ ਪੱਤਰ  ਦੇ ਪ੍ਰਾਵਧਾਨਾਂ ਦੇ ਤਹਿਤ ਦੋਵਾਂ ਤੱਟ ਰੱਖਿਅਕਾਂ ਦਰਮਿਆਨ ਉੱਚ ਪੱਧਰੀ ਮੀਟਿੰਗ  ਆਯੋਜਿਤ ਕੀਤੀ ਜਾ ਰਹੀ ਹੈ। ਉੱਚ ਪੱਧਰੀ ਮੀਟਿੰਗ ਸਮੁੰਦਰੀ ਖੋਜ ਅਤੇ ਬਚਾਓ , ਸਮੁੰਦਰੀ ਪ੍ਰਦੂਸ਼ਨ ’ਤੇ ਕਾਰਵਾਈ  ਅਤੇ ਮੈਰੀਟਾਈਮ ਲਾਅ ਇਨਫੋਰਸਮੈਂਟ  ਦੇ ਖੇਤਰਾਂ ਵਿੱਚ ਆਪਰੇਸ਼ਨਲ ਪੱਧਰ ’ਤੇ ਵਿਚਾਰ-ਵਟਾਂਦਰਾ ਅਤੇ ਸਮਰੱਥਾ ਨਿਰਮਾਣ ਨੂੰ ਵਿਸਤਾਰ ਦੇਣ ’ਤੇ ਕੇਂਦ੍ਰਿਤ ਹੈ।
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲਾ
22 ਸੰਚਾਲਿਤ ਮੈਗਾ ਫੂਡ ਕੋਰਪ ਪਾਰਕਾਂ ਰਾਹੀਂ 6 ਲੱਖ ਤੋਂ ਵੱਧ ਸਿੱਧਾ ਅਤੇ ਅਸਿੱਧਾ ਰੋਜ਼ਗਾਰ ਪੈਦਾ ਕੀਤਾ ਗਿਆ
ਹੁਣ ਤੱਕ ਦੇਸ਼ ਵਿੱਚ 38 ਮੈਗਾ ਫੂਡ ਪਾਰਕਾਂ ਨੂੰ ਮਨਜ਼ੂਰੀ ਦਿੱਤੀ ਗਈ
ਮੈਗਾ ਫੂਡ ਪਾਰਕ ਸਕੀਮ ਦੇ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਹਰੇਕ ਮੈਗਾ ਫੂਡ ਪਾਰਕ ਮੁਕੰਮਲ ਤੌਰ ਤੇ ਸੰਚਾਲਿਤ ਹੋਣ ਤੇ ਤਕਰੀਬਨ 5,000 ਵਿਅਕਤੀਆਂ ਲਈ ਸਿੱਧਾ ਅਤੇ ਅਸਿੱਧਾ ਰੋਜ਼ਗਾਰ ਪੈਦਾ ਕਰੇਗਾ । ਪ੍ਰਾਜੈਕਟ ਦਾ ਅਸਲ ਅੰਕੜਾ ਕਾਰੋਬਾਰੀ ਯੋਜਨਾ ਤੇ ਨਿਰਭਰ ਕਰਦਿਆਂ ਵੱਖਰਾ ਹੋ ਸਕਦਾ ਹੈ । ਮੰਤਰਾਲੇ ਨੇ ਮੈਗਾ ਫੂਡ ਪਾਰਕ ਸਕੀਮ ਤਹਿਤ ਦੇਸ਼ ਵਿੱਚ ਤਿੰਨ ਮੈਗਾ ਫੂਡ ਪਾਰਕਾਂ ਨੂੰ ਸਿਧਾਂਤਕ ਤੌਰ ਤੇ ਅਤੇ 38 ਮੈਗਾ ਫੂਡ ਪਾਰਕਾਂ ਨੂੰ ਅੰਤਿਮ ਮਨਜ਼ੂਰੀ ਦਿੱਤੀ ਹੈ ।
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲਾ ਫੂਡ ਪ੍ਰੋਸੈਸਿੰਗ ਖੇਤਰ ਵਿੱਚ ਆਧੁਨਿਕ ਬੁਨਿਆਦੀ ਢਾਂਚਾ ਕਾਇਮ ਕਰਕੇ ਮੈਗਾ ਫੂਡ ਪਾਰਕ ਸਕੀਮ  ਲਾਗੂ ਕਰ ਰਿਹਾ ਹੈ । ਦੇਸ਼ ਵਿੱਚ ਮੈਗਾ ਫੂਡ ਪਾਰਕ ਸਥਾਪਿਤ ਕਰਨ ਲਈ ਸਕੀਮ ਤਹਿਤ ਪ੍ਰਸਤਾਵਾਂ ਲਈ ਐਕਸਪ੍ਰੈਸ਼ਨ ਆਫ ਇੰਟਰਸਟ ਰਾਹੀਂ ਸੱਦਾ ਦਿੱਤਾ ਜਾਂਦਾ ਹੈ । ਇਹ ਸਕੀਮ ਸੂਬਾ ਜਾਂ ਖੇਤਰ ਵਿਸ਼ੇਸ਼ ਨਹੀਂ ਹੈ । ਹੁਣ ਤੱਕ ਮੰਤਰਾਲੇ ਨੇ ਹਰਿਆਣਾ ਦੇ ਸੋਨੀਪਤ ਅਤੇ ਰੋਹਤਕ ਜਿ਼ਲਿ੍ਆਂ ਵਿੱਚ ਦੋ ਮੈਗਾ ਫੂਡ ਪਾਰਕਾਂ ਨੂੰ ਮਨਜ਼ੂਰੀ ਦਿੱਤੀ ਹੈ , ਜਿਹਨਾਂ ਨੂੰ ਸੂਬਾ ਸਰਕਾਰ ਏਜੰਸੀਆਂ  ਦੁਆਰਾ ਲਾਗੂ ਕੀਤਾ ਜਾ ਰਿਹਾ ਹੈ । ਹਰਿਆਣਾ ਦੇ ਚਰਖੀ ਦਾਦਰੀ ਮਹਿੰਦਰਗੜ੍ਹ ਤੇ ਭਿਵਾਨੀ ਜਿ਼ਲਿ੍ਆਂ ਵਿੱਚ ਮੈਗਾ ਫੂਡ ਪਾਰਕ ਸਥਾਪਿਤ ਕਰਨ ਲਈ ਮੰਤਰਾਲੇ ਕੋਲ ਕੋਈ ਪ੍ਰਸਤਾਵ ਨਹੀਂ ਹੈ ।
ਇਹ ਜਾਣਕਾਰੀ ਫੂਡ ਪ੍ਰੋਸੈਸਿੰਗ ਉਦਯੋਗ ਕੇਂਦਰੀ ਰਾਜ ਮੰਤਰੀ ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਹੈ ।
ਗ੍ਰਹਿ ਮੰਤਰਾਲਾ
ਭਾਰਤ ਬੰਗਲਾਦੇਸ਼ ਪੁਲਿਸ ਮੁੱਖੀਆਂ ਦਾ ਸੰਵਾਦ
ਭਾਰਤ ਤੇ ਬੰਗਲਾਦੇਸ਼ ਦੇ ਪੁਲਿਸ ਮੁਖੀਆਂ ਵਿਚਾਲੇ ਅੱਜ ਪਹਿਲਾ ਵਫਦ ਪੱਧਰੀ ਵਰਚੂਅਲ ਪੁਲਿਸ ਮੁੱਖੀ ਸੰਵਾਦ ਸਕਾਰਾਤਮਕ ਤੇ ਵਿਸਵਾਸ਼ ਵਾਲੇ ਵਾਤਾਵਰਨ ਵਿੱਚ ਹੋਇਆ । ਮੌਜੂਦਾ ਦੁਵੱਲੇ ਸਹਿਯੋਗ, ਆਪਸੀ ਹਿਤਾਂ ਦੇ ਮੁੱਦੇ ਤੇ ਅੱਗੇ ਜਾਣ ਲਈ ਵਿਚਾਰ ਵਟਾਂਦਰੇ ਦੇ ਨਾਲ ਇਹ ਫੈਸਲਾ ਕੀਤਾ ਗਿਆ ਕਿ ਦੋਹਾਂ ਮੁਲਕਾਂ ਦੇ ਪੁਲਿਸ ਬਲਾਂ ਦੇ ਸੰਬੰਧਾਂ ਨੂੰ ਹੋਰ ਮਜ਼ਬੂਤ ਕੀਤਾ ਜਾਵੇ । ਇਸ ਲਈ ਇਕ ਅਗਲੇ ਕਦਮ ਵਜੋਂ ਸਮੇਂ ਸਿਰ ਅਤੇ ਪ੍ਰਭਾਵਸ਼ਾਲੀ ਢੰਗ ਨਾਲ ਮੌਜੂਦਾ ਅਤੇ ਉਭਰ ਰਹੇ ਸੁਰੱਖਿਆ ਤੇ ਅੱਤਵਾਦ ਖਿਲਾਫ ਚੁਣੌਤੀਆਂ ਲਈ ''ਨੋਡਲ ਬਿੰਦੂ' ਸਥਾਪਿਤ ਕੀਤੇ ਜਾਣਗੇ । ਦੋਵੇਂ ਧਿਰ ਅੱਤਵਾਦੀ ਜਥੇਬੰਦੀਆਂ ਜਿਹਨਾ ਵਿੱਚ ਵਿਸ਼ਵ ਵਿਆਪੀ ਅੱਤਵਾਦੀ ਗਰੁੱਪਾਂ ਦੇ ਨਾਲ ਨਾਲ ਭਗੌੜਿਆਂ ਚਾਹੇ ਉਹ ਜਿਥੇ ਵੀ ਮੌਜੂਦ ਹਨ ਜਾਂ ਸਰਗਰਮ ਹਨ, ਉਹਨਾ ਖਿਲਾਫ ਸਾਂਝੇ ਤੌਰ ਤੇ ਹੋਰ ਕੰਮ ਕਰਨ ਲਈ ਸਹਿਮਤ ਸਨ । ਦੋਹਾਂ ਧਿਰਾਂ ਨੇ ਨਿਰਧਾਰਤ ''ਨੋਡਲ ਬਿੰਦੂਆਂ'' ਰਾਹੀਂ ਰੀਅਲ ਟਾਈਮ ਖੁਫੀਆ ਜਾਣਕਾਰੀ ਅਤੇ ਫੀਡਬੈਕ ਸਾਂਝਾ ਕਰਨ ਦੀ ਜਰੂਰਤ ਨੂੰ ਦੁਹਰਾਇਆ ਜਦਕਿ ਦੋਨਾਂ ਧਿਰਾਂ ਵਲੋਂ ਵਿਦਰੋਹੀ ਗਰੁਪਾਂ ਵਿਰੁਧ ਚਲ ਰਹੀ ਕਾਰਵਾਈ ਦੀ ਇਕ ਦੂਜੇ ਨੇ ਸ਼ਲਾਘਾ ਕੀਤੀ ।
ਸਰਹੱਦੋ ਪਾਰ ਦੀਆਂ ਅਪਰਾਧਿਕ ਗਤੀਵਿਧੀਆਂ ਜਿਵੇਂ ਨਸ਼ੇ ਦੀ ਤਸਕਰੀ, ਨਕਲੀ ਭਾਰਤੀ ਕਰੰਸੀ ਨੋਟਸ, ਹਥਿਆਰ ਤੇ ਗੋਲਾ ਬਾਰੂਦ ਤੇ ਮਨੁਖੀ ਤਸਕਰੀ ਸਮੇਤ ਵਿਸ਼ਿਆਂ ਤੇ ਵਿਚਾਰ ਵਟਾਂਦਰਾ ਕਰਕੇ ਇਹਨਾ ਵਿਚ ਤਾਲਮੇਲ ਵਧਾਉਣ ਦੀ ਲੋੜ ਤੇ ਜੋਰ ਦਿੱਤਾ ਗਿਆ।
ਮੌਜੂਦਾ ਕੋਵਿਡ 19 ਮਹਾਮਾਰੀ ਦੀਆਂ ਪਾਬੰਦੀਆਂ ਦੇ ਮੱਦੇਨਜਰ ਮੀਟਿੰਗ ਵਰਚੂਅਲ ਅਤੇ ਥੋਹੜੇ ਚਿਰ ਲਈ ਕੀਤੀ ਗਈ ਹਾਲਾਂਕਿ ਦੋਹਾਂ ਧਿਰਾਂ ਨੇ ਇਸ ਨਵੀ ਉਚ ਪਧਰੀ ਵਿਧੀ ਦੀ ਮਹੱਤਤਾ ਉਤੇ ਜੋਰ ਦਿੱਤਾ ਕਿਉਂਕਿ ਗਲਬਾਤ ਭਵਿੱਖ ਵਿੱਚ ਹੋਣ ਵਾਲੀਆਂ ਸਾਰੀਆਂ ਸੁਰੱਖਿਆ ਚੁਣੌਤੀਆਂ ਦਾ ਹੱਲ ਕਰਨ ਲਈ ਦੋਵੇਂ ਧਿਰਾਂ ਦੇ ਵਧੇਰੇ ਸਹਿਯੋਗ ਤੇ ਭਰੋਸੇ ਨਾਲ ਹੋਈ ਹੈ । ਦੋਹਾਂ ਧਿਰਾਂ ਦੀਆਂ ਹੋਰ ਸੁਰੱਖਿਆ ਏਜੰਸੀਆਂ ਦੇ ਮੈਂਬਰਾਂ ਦੀ ਸਹਾਇਤਾ ਨਾਲ ਪੁਲਿਸ ਮੁਖੀਆਂ ਦੇ ਸੰਵਾਦ ਸੰਸਥਾ ਦੋਹਾਂ ਦੋਸ਼ਾਂ ਦੇ ਪੁਲਿਸ ਬਲਾਂ ਵਿਚਾਲੇ ਮੌਜੂਦਾ ਸਹਿਯੋਗ ਨੂੰ ਹੋਰ ਵਧਾਏਗੀ, ਜਿਸ ਨਾਲ ਇਹ ਰਿਸ਼ਤਾ ਮਜ਼ਬੂਤ ਹੋਵੇਗਾ ਅਤੇ ਬੰਗਲਾਦੇਸ਼ ਦੀ ਮੁਕਤੀ ਦੀ 50ਵੀ ਵਰੇਗੰਢ ਵਿੱਚ ਰਣਨੀਤਕ ਭਾਈਵਾਲ ਤੋਂ ਪਾਰ ਜਾਵੇਗੀ ।
(ਐਨ.ਡਬਲਿਯੂ/ਆਰ.ਕੇ./ਪੀ.ਕੇ./ਡੀ.ਡੀ.ਡੀ.
ਇਸਪਾਤ ਮੰਤਰਾਲਾ
ਅਗਸਤ ਮਹੀਨੇ ਵਿੱਚ ਐੱਨਐੱਮਡੀਸੀ ਦਾ ਰਿਕਾਰਡ ਪ੍ਰਦਰਸ਼ਨ
ਐੱਨਐੱਮਡੀਸੀ ਦਾ ਚੰਗਾ ਪ੍ਰਦਰਸ਼ਨ ਜਾਰੀ ਹੈ, ਇਸ ਨੇ ਅਗਸਤ ਵਿੱਚ 3.06 ਮੀਟਰਕ ਟਨ ਦਾ ਉਤਪਾਦਨ ਕੀਤਾ ਅਤੇ 2.91 ਮੀਟਰਕ ਟਨ ਲੋਹੇ ਦੀ ਕੱਚੀ ਧਾਤ ਦੀ ਵਿਕਰੀ ਦੇ ਨਾਲ ਇੱਕ ਹੋਰ ਰਿਕਾਰਡ ਸਥਾਪਤ ਕੀਤਾ ਹੈ। ਇਸ ਤੋਂ ਪਹਿਲਾਂ ਦੇ ਮਹੀਨਿਆਂ ਦੀ ਤਰ੍ਹਾਂ, ਅਗਸਤ ਮਹੀਨੇ ਵਿੱਚ ਵੀ ਇਸ ਕੰਪਨੀ ਨੇ ਛੇ ਦਹਾਕਿਆਂ ਦੇ ਲੰਬੇ ਇਤਿਹਾਸ ਵਿੱਚ ਹੁਣ ਤੱਕ ਦਾ ਸਭ ਤੋਂ ਵਧੀਆ ਉਤਪਾਦਨ ਦਾ ਪ੍ਰਦਰਸ਼ਨ ਦਰਜ ਕੀਤਾ ਹੈ।
ਅਗਸਤ 2020 ਦੇ ਮੁਕਾਬਲੇ ਉਤਪਾਦਨ ਵਿੱਚ 89% ਦਾ ਵਾਧਾ ਦਰਜ ਕੀਤਾ ਗਿਆ। ਸੀਪੀਐੱਲਵਾਈ ਨਾਲੋਂ ਮਹੀਨੇ ਦੌਰਾਨ ਵਿਕਰੀ 63% ਵਧੀ ਹੈ।
ਇਸ ਵਿੱਤ ਵਰ੍ਹੇ ਲਈ ਅਗਸਤ 2021 ਤੱਕ ਉਤਪਾਦਨ ਅਤੇ ਵਿਕਰੀ ਸੀਪੀਐੱਲਵਾਈ ਦੇ ਮੁਕਾਬਲੇ ਕ੍ਰਮਵਾਰ 44% ਅਤੇ 45% ਵਧੀ ਹੈ।

|
|
|
|
ਅਗਸਤ 2020
|
|
ਅਗਸਤ 2021
|
|
ਵਾਧਾ
%
|
|
ਅਗਸਤ ਤੱਕ
2020
|
|
ਅਗਸਤ ਤੱਕ2021
|
|
ਵਾਧਾ %
|
|
ਉਤਪਾਦਨ
|
|
1.62
|
|
3.06
|
|
89%
|
|
10.42
|
|
15.02
|
|
44%
|
|
ਵਿਕਰੀ
|
|
1.79
|
|
2.91
|
|
63%
|
|
10.80
|
|
15.67
|
|
45%
ਉਮੀਦਾਂ ਨੂੰ ਫਿਰ ਤੋਂ ਪਾਰ ਕਰਨ ਲਈ ਐੱਨਐੱਮਡੀਸੀ ਟੀਮ ਨੂੰ ਵਧਾਈ ਦਿੰਦੇ ਹੋਏ, ਐੱਨਐੱਮਡੀਸੀ ਦੇ ਸੀਐੱਮਡੀ ਸ਼੍ਰੀ ਸੁਮਿਤ ਦੇਬ ਨੇ ਕਿਹਾ, “ਮੌਜੂਦਾ ਵਿੱਤ ਵਰ੍ਹੇ ਦੇ ਪਹਿਲੇ ਪੰਜ ਮਹੀਨਿਆਂ ਵਿੱਚ ਸਾਡੀ ਕਾਰਗੁਜ਼ਾਰੀ ਬਹੁਤ ਉਤਸ਼ਾਹਜਨਕ ਹੈ। ਇਹ ਸਾਨੂੰ ਇਸ ਵਿੱਤ ਵਰ੍ਹੇ ਲਈ ਵਧੇਰੇ ਆਤਮ ਵਿਸ਼ਵਾਸ ਨਾਲ ਆਪਣੀਆਂ ਯੋਜਨਾਵਾਂ ਨੂੰ ਅੱਗੇ ਵਧਾਉਣ ਦੀ ਮਜ਼ਬੂਤੀ ਪ੍ਰਦਾਨ ਕਰਦਾ ਹੈ। ਵਿੱਤ ਵਰ੍ਹੇ 2022 ਲਈ ਕੰਪਨੀ ਦੇ ਟੀਚਿਆਂ ਨੂੰ ਪ੍ਰਾਪਤ ਕਰਨ ਵਿੱਚ ਧਿਆਨ ਕੇਂਦ੍ਰਿਤ ਰੱਖਣ ਲਈ ਹਰੇਕ ਕਰਮਚਾਰੀ ਦੇ ਯਤਨਾਂ ਦੀ ਸ਼ਲਾਘਾ ਕਰਦਾ ਹਾਂ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਕੱਲ੍ਹ ਯੂਐੱਨਸੀਸੀਡੀ ਦੇ ਸੀਓਪੀ 14 ਨੂੰ ਸੰਬੋਧਨ ਕਰਨਗੇ ਭਾਰਤ ਨੇ ਚੀਨ ਤੋਂ ਦੋ ਸਾਲ ਲਈ ਸੀਓਪੀ ਪ੍ਰੈਜ਼ੀਡੈਂਸੀ  ਲੈ ਲਈ ਹੈ।
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਕੱਲ੍ਹ ਮਾਰੂਥਲੀਕਰਨ ਨਾਲ ਨਜਿੱਠਣ ਲਈ ਸੰਯੁਕਤ ਰਾਸ਼ਟਰ ਸੰਮੇਲਨ  ਦੀ 14ਵੀਂ ਕਾਨਫਰੰਸ ਆਵ੍ ਪਾਰਟੀਜ਼  ਦੇ ਉੱਚ ਪੱਧਰੀ ਸੈੱਗਮੈਂਟ  ਨੂੰ ਸੰਬੋਧਨ ਕਰਨਗੇ । ਇਹ ਸੰਮੇਲਨ ਉੱਤਰ ਪ੍ਰਦੇਸ਼ ਦੇ ਗ੍ਰੇਟਰ ਨੌਇਡਾ ਵਿੱਚ ਹੋ ਰਿਹਾ ਹੈ ।
ਇਹ ਸੰਮੇਲਨ ਅਜਿਹੇ ਸਮੇਂ ਹੋ ਰਿਹਾ ਹੈ ਜਦੋਂ ਭਾਰਤ ਨੇ ਦੋ ਸਾਲ ਲਈ ਚੀਨ ਤੋਂ ਸੀਓਪੀ ਦੀ ਪ੍ਰੈਜ਼ੀਡੈਂਸੀ  ਲੈ ਲਈ ਹੈ । ਇਹ ਵਾਤਾਵਰਣ, ਵਿਸ਼ੇਸ਼ ਤੌਰ ‘ਤੇ ਭੂ - ਪ੍ਰਬੰਧਨ ਨਾਲ ਜੁੜੇ ਮੁੱਦਿਆਂ ਨੂੰ ਲੈ ਕੇ ਵਿਸ਼ਵ ਚਰਚਾ ਵਿੱਚ ਇਜ਼ਾਫਾ ਕਰੇਗਾ । ਜ਼ਿਕਰਯੋਗ ਹੈ ਕਿ ਭਾਰਤ ਨੂੰ ਜਲਵਾਯੂ ਪਰਿਵਰਤਨ , ਜੈਵ ਵਿਭਿੰਨਤਾ ਅਤੇ ਭੂ - ਪ੍ਰਬੰਧਨ ਉੱਤੇ ਸਾਰੀਆਂ ਤਿੰਨ ਰੀਓ ਕਨਵੈੱਨਸ਼ਨਾਂ ਦੇ ਸੀਓਪੀ ਦੀ ਮੇਜ਼ਬਾਨੀ ਕਰਨ ਦਾ ਸਨਮਾਨ ਹਾਸਲ ਹੈ ।
ਇਸ ਸੰਮੇਲਨ ਵਿੱਚ 7,200 ਪ੍ਰਤੀਭਾਗੀਆਂ ਦੇ ਸ਼ਾਮਲ ਹੋਣ ਦਾ ਅਨੁਮਾਨ ਹੈ, ਜਿਨ੍ਹਾਂ ਵਿੱਚ 179 ਪਾਰਟੀਆਂ ਸਰਕਾਰ ਦੇ ਮੰਤਰੀ ਅਤੇ ਪ੍ਰਤੀਨਿਧੀ, ਗ਼ੈਰ - ਸਰਕਾਰੀ ਅਤੇ ਅੰਤਰ-ਸਰਕਾਰੀ ਸੰਗਠਨ, ਵਿਗਿਆਨੀ, ਮਹਿਲਾਵਾਂ ਅਤੇ ਨੌਜਵਾਨ ਸ਼ਾਮਲ ਹਨ । ਇਹ ਸਾਰੇ ਮਿਲਕੇ ਲਗਭਗ 30 ਫੈਸਲੇ ਲੈਣਗੇ , ਜਿਨ੍ਹਾਂ ਦਾ ਉਦੇਸ਼ ਦੁਨੀਆਂ ਭਰ ਵਿੱਚ ਜ਼ਮੀਨ ਦੇ ਉਪਯੋਗ ਦੀਆਂ ਨੀਤੀਆਂ ਨੂੰ ਮਜ਼ਬੂਤੀ ਦੇਣਾ, ਜ਼ਬਰਦਸਤੀ , ਰੇਤ ਅਤੇ ਧੂੜ ਦੇ ਤੁਫਾਨ ਅਤੇ ਸੋਕੇ ਵਰਗੇ ਉੱਭਰਦੇ ਖ਼ਤਰਿਆਂ ਦਾ ਸਮਾਧਾਨ ਲੱਭਣਾ ਹੈ ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ , ਭਾਰਤ ਨੇ 2030 ਤੱਕ 300 ਅਰਬ ਅਮਰੀਕੀ ਡਾਲਰ ਦੀ ਜੈਵ ਅਰਥਵਿਵਸਥਾ ਬਣਾਉਣ ਦਾ ਟੀਚਾ ਰੱਖਿਆ ਹੈ
ਜੈਵ ਅਰਥਵਿਵਸਥਾ ਵਿੱਚ ਭਾਰਤ ਨੇ ਨਿਰੰਤਰ ਵਿਕਾਸ ਕੀਤਾ ਹੈ ਇਹ ਖੇਤਰ 2019 ਦੇ 44 ਅਰਬ ਡਾਲਰ ਤੋਂ ਵਧਕੇ 2021 ਵਿੱਚ 80.1 ਅਰਬ ਡਾਲਰ ਦੇ ਪੱਧਰ ਤੇ ਪਹੁੰਚ ਗਿਆ ਹੈ: ਡਾ. ਜਿਤੇਂਦਰ ਸਿੰਘ
ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ ਰਾਜ ਮੰਤਰੀ , ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ  ਪ੍ਰਧਾਨ ਮੰਤਰੀ ਦਫਤਰ ਰਾਜ ਮੰਤਰੀ, ਪਰਸੋਨਲ, ਲੋਕ ਸ਼ਿਕਾਇਤਾਂ ਅਤੇ ਪੈਨਸ਼ਨ ਰਾਜ ਮੰਤਰੀ ਅਤੇ ਪਰਮਾਣੂ ਊਰਜਾ ਅਤੇ ਪੁਲਾੜ ਵਿਭਾਗ ਦੇ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ 2030 ਤੱਕ ਭਾਰਤ ਦਾ ਟੀਚਾ 300 ਅਰਬ ਅਮਰੀਕੀ ਡਾਲਰ ਦੀ ਜੈਵ ਅਰਥਵਿਵਸਥਾ ਬਣਾਉਣ ਦਾ ਹੈ।
ਰਾਜਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਅੱਜ ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਨੇ ਜੈਵ ਅਰਥਵਿਵਸਥਾ ਦੇ ਖੇਤਰ ਵਿੱਚ ਨਿਰੰਤਰ ਵਿਕਾਸ ਕੀਤਾ ਹੈ, 2019 ਵਿੱਚ ਜੈਵ ਅਰਥਵਿਵਸਥਾ ਦਾ ਕੁਲ ਆਕਾਰ 44 ਅਰਬ ਅਮਰੀਕੀ ਡਾਲਰ ਸੀ, ਜੋ 2021 ਵਿੱਚ ਵਧ ਕੇ 80.1 ਅਰਬ ਅਮਰੀਕੀ ਡਾਲਰ ਤੇ ਪਹੁੰਚ ਗਿਆ ਹੈ।
ਜੈਵ ਅਰਥਵਿਵਸਥਾ ਵਿੱਚ ਜੈਵਿਕ ਸੰਸਾਧਨਾਂ ਦਾ ਉਤਪਾਦਨ, ਉਪਯੋਗ ਅਤੇ ਉਨ੍ਹਾਂ ਦਾ ਸੁਰੱਖਿਆ ਆਉਂਦਾ ਹੈ ਇਸ ਨਾਲ ਇਸ ਨਾਲ ਸੰਬੰਧਿਤ ਗਿਆਨ, ਵਿਗਿਆਨ, ਤਕਨੀਕੀ ਅਤੇ ਇਨੋਵੇਸ਼ਨ ਆਉਂਦਾ ਹੈ, ਜਿਸ ਵਿੱਚ ਉਪਲਬਧ ਜਾਣਕਾਰੀ, ਉਤਪਾਦਾਂ, ਪ੍ਰਕਿਰਿਆਵਾਂ ਅਤੇ ਸੇਵਾਵਾਂ ਦਾ ਉਪਯੋਗ ਅਰਥਵਿਵਸਥਾ ਦੇ ਸਾਰੇ ਖੇਤਰਾਂ ਵਿੱਚ ਕੀਤਾ ਜਾਂਦਾ ਹੈ। ਭਾਰਤ ਦਾ ਜੈਵ ਤਕਨੀਕੀ ਉਦਯੋਗ ਜਗਤ ਪੰਜ ਵੱਡੇ ਥੰਮ੍ਹਾਂ ਤੇ ਅਧਾਰਿਤ ਹੈ। ਜੈਵਿਕ ਊਰਜਾ, ਜੈਵਿਕ ਕ੍ਰਿਸ਼ੀ, ਬਾਇਓ ਫਾਰਮਾ, ਬਾਇਓ ਇੰਡਸੀਟ੍ਰਿਅਲ ਅਤੇ ਜੈਵਿਕ ਸੇਵਾਵਾਂ ਦਾ ਇੱਕ ਸਮੁੱਚੇ ਤੌਰ ਤੇ ਥੰਮ੍ਹ ਜਿਸ ਵਿੱਚ ਬਾਇਓ ਆਈਟੀ, ਸੀਆਰਓ ਅਤੇ ਸ਼ੋਧ ਸੇਵਾਵਾਂ ਸ਼ਾਮਲ ਹਨ।
ਜੈਵਿਕ ਅਰਥਵਿਵਸਥਾ ਨੂੰ ਸਮਾਜਿਕ ਚੁਣੌਤੀਆਂ ਦੇ ਸਮਾਧਾਨ ਦੇ ਤੌਰ ਤੇ ਦੇਖਿਆ ਜਾ ਰਿਹਾ ਹੈ । ਜਿਵੇਂ ਬਾਇਓਮਾਸ ਜਾਂ ਨਵਿਆਉਣਯੋਗ ਸੰਸਾਧਨਾਂ ਦਾ ਊਰਜਾ ਉਤਪਾਦਨ ਪ੍ਰਕਿਰਿਆਵਾਂ ਵਿੱਚ ਉਪਯੋਗ ਕੀਤਾ ਜਾ ਰਿਹਾ ਹੈ ਅੱਜ ਜੈਵਿਕ ਖਾਦ ਜਿਹੇ ਹਰਿਤ ਰਸਾਇਣਾਂ ਅਤੇ ਸਮੱਗਰੀ ਦਾ ਉਪਯੋਗ ਕੀਤਾ ਜਾ ਰਿਹਾ ਹੈ ਨਾਲ ਹੀ ਰਹਿੰਦ ਖੂਹੰਦ ਨਿਪਟਾਰੇ ਵਿੱਚ ਵੀ ਇਸ ਦੇ ਜ਼ਰੀਏ ਕਮੀ ਲਿਆਈ ਜਾ ਰਹੀ ਹੈ ਆਦਿ, ਇਨ੍ਹਾਂ ਸਾਰੀਆਂ ਚੀਜਾਂ ਦਾ ਕਾਰਬਨ ਨਿਕਾਸੀ, ਭੋਜਨ ਅਤੇ ਪੋਸ਼ਣ, ਸਿਹਤ, ਊਰਜਾ ਨਿਰਭਰਤਾ ਅਤੇ ਵਾਤਾਵਰਣ ਤੇ ਗਹਿਰਾ ਅਸਰ ਪੈ ਸਕਦਾ ਹੈ। ਜੈਵਿਕ ਤਕਨੀਕੀ ਖੇਤਰ, ਖੋਜ ਸੰਸਥਾਨਾਂ ਹੋਰ ਵਧਦੇ ਹੋਏ ਜੈਵਿਕ ਤਕਨੀਕੀ ਸਟਾਰਟਅਪ ਈਕੋਸਿਸਟਮ ਨਾਲ ਅੱਜ ਇਨੋਵੇਸ਼ਨ ਯੁਕਤ ਸਮਾਧਾਨਾਂ ਦੀ ਉਮੀਦ ਕੀਤੀ ਜਾ ਰਹੀ ਹੈ।
<><><><><>
ਐੱਸਐੱਨਸੀ/ਆਰਆਰ
(Visitor Counter : 72
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਲੀਗਲ ਮੈਟਰੋਲੋਜੀ ਐਕਟ, 2009 ਦੇ ਗੈਰ-ਅਪਰਾਧੀਕਰਣ ‘ਤੇ ਚਰਚਾ ਲਈ ਰਾਸ਼ਟਰੀ ਵਰਕਸ਼ਾਪ
ਬੇਲੋੜੀ ਦਖਲਅੰਦਾਜ਼ੀ ਨੂੰ ਖਤਮ ਕਰਨ ਅਤੇ ਉਪਭੋਗਤਾਵਾਂ ਦੇ ਹਿਤਾਂ ਦੀ ਰੱਖਿਆ ਕਰਦੇ ਹੋਏ ਰੋਜ਼ਗਾਰ ਕਰਨ ਵਿੱਚ ਸੁਗਮਤਾ ਲਈ ਐੱਲਐੱਮ ਅਧਿਨਿਯਮ ਦੇ ਗੈਰ-ਅਪਰਾਧੀਕਰਣ ‘ਤੇ ਵਿਚਾਰ ਕੀਤਾ ਜਾ ਰਿਹਾ ਹੈ
ਕੇਂਦਰੀ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ 9 ਮਈ ਨੂੰ ਵਿਗਿਆਨ ਭਵਨ ਵਿੱਚ ਵਰਕਸ਼ਾਪ ਦੀ ਪ੍ਰਧਾਨਗੀ ਕਰਨਗੇ
ਉਪਭੋਗਤਾ ਮਾਮਲੇ ਵਿਭਾਗ 9 ਮਈ, 2022 ਨੂੰ ‘ਲੀਗਲ ਮੈਟਰੋਲੋਜੀ ਐਕਟ, 2009 ‘ਤੇ ਇੱਕ ਦਿਨਾਂ ਰਾਸ਼ਟਰੀ ਵਰਕਸ਼ਾਪ’ ਦਾ ਆਯੋਜਨ ਕਰੇਗਾ, ਜਿਸ ਦਾ ਉਦੇਸ਼ ਉਪਭੋਗਤਾਵਾਂ ਅਤੇ ਉਦਯੋਗਾਂ ਵਿੱਚ ਸੰਤੁਲਨ ਬਣਾਉਂਦੇ ਹੋਏ ਲੀਗਲ ਮੈਟਰੋਲੋਜੀ ਐਕਟ, 2009 ਦੇ ਗੈਰ-ਅਪਰਾਧੀਕਰਨ ਦੇ ਮੁੱਦੇ ‘ਤੇ ਸਾਰੇ ਹਿਤਧਾਕਰਾਂ ਦੇ ਨਾਲ ਵਿਚਾਰ-ਵਟਾਂਦਰਾ ਕਰਨਾ ਹੈ। ਬੇਲੋੜੀ ਦਖਲਅੰਦਾਜ਼ੀ ਨੂੰ ਖਤਮ ਕਰਨ ਰੋਜ਼ਗਾਰ ਵਿੱਚ ਸੁਗਮਤਾ ਲਈ ਲੀਗਲ ਮੈਟਰੋਲੋਜੀ ਐਕਟ, 2009 ਦੇ ਗੈਰ-ਅਪਰਾਧੀਕਰਨ ‘ਤੇ ਵਿਚਾਰ ਕੀਤਾ ਜਾ ਰਿਹਾ ਹੈ।
ਇਸ ਦੇ ਇਲਾਵਾ, ਵਰਕਸ਼ਾਪ ਦਾ ਉਦੇਸ਼ ਇਹ ਸੁਨਿਸ਼ਚਿਤ ਕਰਨਾ ਹੈ ਕਿ ਰੋਜ਼ਗਾਰ ‘ਤੇ ਬੋਝ ਵਧਾਏ ਬਿਨਾ ਅਤੇ ਆਰਥਿਕ ਵਿਕਾਸ ਵਿੱਚ ਰੁਕਾਵਟ ਪਾਏ ਬਿਨਾ ਗੈਰ-ਮਾਨਕ ਵਜਨ ਅਤੇ ਉਪਾਵਾਂ ਦੇ ਉਪਯੋਗ ਅਤੇ ਗਲਤ ਪ੍ਰਗਟੀਕਰਣ ਦੇ ਰਾਹੀਂ ਉਪਭੋਗਤਾ ਦੇ ਹਿਤਾਂ ਦੀ ਉਮੀਦ ਨਾ ਕੀਤੀ ਜਾਏ। ਇਸ ਵਰਕਸ਼ਾਪ ਦਾ ਉਦੇਸ਼ ਰੋਜ਼ਗਾਰ ਵਿੱਚ ਸੁਗਤਮਾ ਨੂੰ ਹੁਲਾਰਾ ਅਤੇ ਉਪਭੋਗਤਾਵਾਂ ਦੇ ਹਿਤਾਂ ਦੀ ਰੱਖਿਆ ਲਈ ਲੀਗਲ ਮੈਟਰੋਲੋਜੀ ਐਕਟ ਦੇ ਗੈਰ-ਅਪਰਾਧੀਕਰਣ ਦੇ ਦੁਆਰਾ ਸਫਲਤਾ ਦੀ ਪਹਿਚਾਣ ਕਰਨ ਲਈ ਹਿਤਧਾਰਕਾਂ ਦਾ ਸਲਾਹ-ਮਸ਼ਵਰਾ ਪ੍ਰਾਪਤ ਕਰਨਾ ਹੈ।
ਵਰਕਸ਼ਾਪ ਦੀ ਪ੍ਰਧਾਨਗੀ ਕੇਂਦਰੀ ਉਪਭੋਗਤਾ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ, ਟੈਕਸਟਾਈਲ ਅਤੇ ਵਣਜ ਅਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਕਰਨਗੇ। ਉਪਭੋਗਤਾ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ, ਵਾਤਾਵਰਣ, ਵਨ ਅਤੇ ਜਲਵਾਯੂ ਪਰਿਵਤਰਨ ਰਾਜ ਮਤਰੀ ਸ਼੍ਰੀ ਅਸ਼ਵਿਨੀ ਚੌਬੇ ਅਤੇ ਉਪਭੋਗਤਾ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਅਤੇ ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ ਸੁਸ਼੍ਰੀ ਸਾਧਵੀ ਨਿਰੰਜਨ ਜਯੋਤੀ ਵੀ ਇਸ ਅਵਸਰ ‘ਤੇ ਹਾਜ਼ਰ ਰਹਿਣਗੇ ਅਤੇ ਪ੍ਰਤਿਭਾਗੀਆਂ ਨੂੰ ਸੰਬੋਧਿਤ ਕਰੇਗੀ।
ਲੀਗਲ ਮੈਟਰੋਲੋਜੀ ਐਕਟ, 2009 ਦੇ ਗੈਰ-ਅਪਰਾਧੀਕਰਨ ‘ਤੇ ਵਿਚਾਰ ਕਰਨ ਲਈ ਪ੍ਰਮੁੱਖ ਮੁੱਦੇ ਹਨ: ਕੰਪਨੀਆਂ ‘ਤੇ ਬੋਝ ਘੱਟ ਕਰਨ ਅਤੇ ਨਿਵੇਸ਼ਕਾਂ ਦਰਮਿਆਨ ਵਿਸ਼ਵਾਸ ਨੂੰ ਪ੍ਰੇਰਿਤ ਕਰਨਾ, ਆਰਥਿਕ ਵਿਕਾਸ ਅਤੇ ਉਪਭੋਗਤਾ ਦੇ ਹਿਤਾਂ ਦੀ ਸੁਰੱਖਿਆ ‘ਤੇ ਧਿਆਨ ਕੇਂਦ੍ਰਿਤ ਕਰਨਾ, ਮੇਨਸ ਰੀ  ਅਪਰਾਧੀ ਕਰੱਤਵ ਨੂੰ ਲਾਗੂ ਕਰਨ ਵਿੱਚ ਇੱਕ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦਾ ਹੈ।
ਇਸ ਵਰਕਸ਼ਾਪ ਵਿੱਚ ਮੰਤਰੀਆਂ, ਸਕੱਤਰਾਂ, ਰਾਜ ਸਰਕਾਰਾਂ ਦੇ ਲੀਗਲ ਮੈਟਰੋਲੋਜੀ ਐਕਟ ਦੇ ਨਿਯੰਤਰਕ , ਉਦਯੋਗ , ਵੀਸੀਓ ਆਦਿ ਸਹਿਤ ਸਾਰੇ ਹਿਤਧਾਰਕ ਹਿੱਸਾ ਲੈਣਗੇ।
ਰੱਖਿਆ ਮੰਤਰਾਲਾ
ਸ਼ੰਘਾਈ ਸਹਿਯੋਗ ਸੰਸਥਾ  ਮੈਂਬਰ ਮੁਲਕਾਂ ਨਾਲ ਸੰਯੁਕਤ ਮਿਲਟ੍ਰੀ ਸਿਖਲਾਈ ਅਭਿਆਨ ਰੂਸ ਦੇ ਓਰਨਬਰਗ ਵਿਖੇ ਸਮਾਪਤ ਹੋਇਆ
ਰੂਸ ਦੀ ਮੇਜ਼ਬਾਨੀ ਵਿੱਚ ਆਯੋਜਿਤ ਐੱਸ ਸੀ ਓ ਮੈਂਬਰ ਮੁਲਕਾਂ ਦਾ ਅਮਨ ਮਿਸ਼ਨ — 2021 ਦੇ ਅਭਿਆਸ ਦਾ ਛੇਵਾਂ ਸੰਸਕਰਣ 24 ਸਤੰਬਰ 2021 ਨੂੰ ਦੱਖਣ ਪੱਛਮੀ ਰੂਸ ਦੇ ਓਰਨਬਰਗ ਖੇਤਰ ਵਿੱਚ ਸਮਾਪਤ ਹੋਇਆ । 12 ਦਿਨ ਲੰਬੀ ਸੰਯੁਕਤ ਸਿਖਲਾਈ ਵਿੱਚ ਸਾਰੇ ਸ਼ੰਘਾਈ ਸਹਿਯੋਗ ਸੰਸਥਾ ਮੈਂਬਰ ਮੁਲਕਾਂ ਦੀਆਂ ਹਥਿਆਰਬੰਦ ਫੌਜਾਂ ਸ਼ਾਮਲ ਸਨ । ਇਸ ਦਾ ਆਯੋਜਨ ਐੱਸ ਸੀ ਓ ਮੈਂਬਰ ਮੁਲਕਾਂ ਵਿਚਾਲੇ ਨੇੜਲੇ ਸੰਬੰਧ ਕਾਇਮ ਕਰਨ ਅਤੇ ਬਹੁ ਮੁਲਕੀ ਫੌਜੀ ਟੁਕੜੀਆਂ ਨੂੰ ਕਮਾਂਡ ਕਰਨ ਲਈ ਮਿਲਟ੍ਰੀ ਆਗੂਆਂ ਦੀਆਂ ਯੋਗਤਾਵਾਂ ਵਧਾਉਣ ਦੇ ਮਕਸਦ ਨਾਲ ਕੀਤਾ ਗਿਆ ਸੀ ।
ਇਹ ਸੰਯੁਕਤ ਬਹੁਦੇਸ਼ੀ ਅਭਿਆਨ 14 ਸਤੰਬਰ 2021 ਨੂੰ ਸ਼ੁਰੂ ਹੋਇਆ ਸੀ । ਐੱਸ ਸੀ ਓ ਮੈਂਬਰ ਮੁਲਕਾਂ ਨੇ ਅੱਤਵਾਦ ਤੇ ਕਾਬੂ ਪਾਉਣ ਲਈ ਸੰਯੁਕਤ ਸਿਖਲਾਈ ਫੋਕਸ ਕਰਨ ਲਈ ਆਯੋਜਿਤ ਕੀਤਾ ਸੀ । ਸਾਰੀਆਂ ਮਿਲਟ੍ਰੀ ਟੁਕੜੀਆਂ ਨੇ ਅੰਤਿਮ ਸੰਯੁਕਤ ਅਭਿਆਸ ਵਿੱਚ ਹਿੱਸਾ ਲਿਆ ਜਿੱਥੇ ਬਹੁਪੱਖੀ ਫੌਜਾਂ ਨੇ ਆਪਣੀ ਕਲਾਬਾਜ਼ੀਆਂ ਵਿੱਚ ਨਿਪੁੰਨਤਾ , ਸ਼ਕਤੀ ਤੇ ਕਾਬੂ ਪਾਉਣ ਅਤੇ ਅੱਤਵਾਦੀ ਗਰੁੱਪਾਂ ਉੱਪਰ ਸਮੁੱਚਾ ਦਬਦਬਾ ਦਿਖਾਉਣ ਲਈ ਹਿੱਸਾ ਲਿਆ ਸੀ । ਅਭਿਆਨ ਦਾ ਪ੍ਰਮਾਣਿਤ ਪੜਾਅ ਐੱਸ ਸੀ ਓ ਮੈਂਬਰ ਮੁਲਕਾਂ ਦੇ ਜਨਰਲ ਸਟਾਫ ਦੇ ਸਾਰੇ ਮੁਖੀਆਂ ਨੇ ਦੇਖਿਆ । ਜਨਰਲ ਬਿਪਿਨ ਰਾਵਤ , ਚੀਫ ਆਫ ਡਿਫੈਂਸ ਸਟਾਫ  ਜੋ ਇਸ ਵੇਲੇ ਰੂਸ ਦੇ ਦੌਰੇ ਤੇ ਹਨ , ਨੇ 23 ਸਤੰਬਰ 2021 ਨੂੰ ਪ੍ਰਮਾਣਿਤ ਅਭਿਆਸ ਦੇਖਿਆ ਅਤੇ ਉੱਚ ਮਾਣਕਾਂ ਦੇ ਤਾਲਮੇਲ ਅਤੇ ਅਭਿਆਸ ਦੌਰਾਨ ਮੈਂਬਰ ਮੁਲਕਾਂ ਵਿਚਾਲੇ ਨੇੜਲੇ ਸੰਬੰਧਾਂ ਦੀਆਂ ਪ੍ਰਾਪਤੀਆਂ ਤੇ ਵੱਡਾ ਸੰਤੋਸ਼ ਪ੍ਰਗਟ ਕੀਤਾ ।
ਪ੍ਰਧਾਨ ਮੰਤਰੀ ਦਫਤਰ
ਬੰਗਲਾਦੇਸ਼ ਦੇ ਪ੍ਰਧਾਨ ਮੰਤਰੀ ਦੀ ਭਾਰਤ ਦੀ ਸਰਕਾਰੀ ਯਾਤਰਾ ਦੌਰਾਨ ਹੋਏ ਸਹਿਮਤੀ ਪੱਤਰਾਂ/ ਸਮਝੌਤਿਆਂ ਦੀ ਸੂਚੀ
|
|
ਲੜੀ ਨੰ
.
|
|
ਸਹਿਮਤੀ ਪੱਤਰ/ਸਮਝੌਤਾ /ਸੰਧੀ
|
|
ਬੰਗਲਾਦੇਸ਼ ਦਾ ਪ੍ਰਤੀਨਿਧੀ
|
|
ਭਾਰਤ ਦੀ ਪ੍ਰਤੀਨਿਧੀ
|
|
-
|
|
ਚੱਟੋਗ੍ਰਾਮ ਅਤੇ ਮੋਂਗਲਾ ਬੰਦਰਗਾਹਾਂ ਦੇ ਉਦਯੋਗ ਬਾਰੇ ਮਿਆਰੀ ਸੰਚਾਲਨ ਪ੍ਰਕਿਰਿਆ 
|
|
ਸ਼੍ਰੀ ਸੈਯਦ ਮੁਅੱਜ਼ਮ ਅਲੀ
ਭਾਰਤ ਵਿੱਚ ਬੰਗਲਾਦੇਸ਼ ਦੇ ਹਾਈ ਕਮਿਸ਼ਨਰ
|
|
ਸ਼੍ਰੀ ਗੋਪਾਲ ਕ੍ਰਿਸ਼ਨ
ਸਕੱਤਰ, ਜਹਾਜ਼ਰਾਨੀ ਮੰਤਰਾਲਾ
|
|
-
|
|
ਤ੍ਰਿਪੁਰਾ ਵਿੱਚ ਪੇਅਜਲ ਦੀ ਸਪਲਾਈ ਲਈ ਫੇਨੀ ਨਦੀ ਤੋਂ ਭਾਰਤ ਦੁਆਰਾ 1.82 ਕਿਊਸਕ ਪਾਣੀ ਲਏ ਜਾਣ ਲਈ ਸਹਿਮਤੀ ਪੱਤਰ
|
|
ਸ਼੍ਰੀ ਕਬੀਰ ਬਿਨ ਅਨਵਰ
ਸਕੱਤਰ, ਜਲ ਸੰਸਾਧਨ ਮੰਤਰਾਲਾ
|
|
ਸ਼੍ਰੀ ਉਪੇਂਦਰ ਪ੍ਰਸਾਦ ਸਿੰਘ,
ਸਕੱਤਰ, ਜਲ ਸੰਸਾਧਨ ਮੰਤਰਾਲਾ
|
|
-
|
|
ਭਾਰਤ ਸਰਕਾਰ ਦੁਆਰਾ ਬੰਗਲਾਦੇਸ਼ ਦੇ ਲਾਈਨ ਆਵ੍ ਕ੍ਰੈਡਿਟ  ਵਿੱਚ ਵਿਸਤਾਰ ਨੂੰ ਲਾਗੂ ਕਰਨ ਲਈ ਸਮਝੌਤਾ
|
|
ਮੋ. ਸ਼ਹਰਿਆਰ ਕਾਦਰ ਸਿੱਦੀਕੀ,
ਸੰਯੁਕਤ ਸਕੱਤਰ,
ਆਰਥਿਕ ਸੰਪਰਕ ਡਿਵੀਜ਼ਨ, ਵਿੱਤ ਮੰਤਰਾਲਾ
|
|
श्रीमती रीवा गांगुली दास
ਸ਼੍ਰੀਮਤੀ ਰੀਵਾ ਗਾਂਗੁਲੀ ਦਾਸ
ਬੰਗਲਾਦੇਸ਼ ਵਿੱਚ ਭਾਰਤ ਦੀ ਹਾਈ ਕਮਿਸ਼ਨਰ
|
|
-
|
|
ਹੈਦਰਾਬਾਦ ਯੂਨੀਵਰਸਿਟੀ ਅਤੇ ਢਾਕਾ ਯੂਨੀਵਰਸਿਟੀ ਦਰਮਿਆਨ ਸਹਿਮਤੀ ਪੱਤਰ
|
|
ਪ੍ਰੋ. ਡਾ. ਮੁਹੰਮਦ ਅਖਤਰੁੱਜ਼ਮਨ
ਵਾਈਸ ਚਾਂਸਲਰ ,
ਢਾਕਾ ਯੂਨੀਵਰਸਿਟੀ
|
|
ਸ਼੍ਰੀਮਤੀ ਰੀਵਾ ਗਾਂਗੁਲੀ ਦਾਸ
ਬੰਗਲਾਦੇਸ਼ ਵਿੱਚ ਭਾਰਤ ਦੀ ਹਾਈ ਕਮਿਸ਼ਨਰ
|
|
-
|
|
ਸੱਭਿਆਚਾਰਕ ਅਦਾਨ-ਪ੍ਰਦਾਨ ਪ੍ਰੋਗਰਾਮ ਨਵਿਆਉਣਾ
|
|
ਡਾ. ਅਬੂ ਹੇਨਾ ਮੋਸਤਫ਼ਾ ਕਮਾਲ ਸਕੱਤਰ , ਸੱਭਿਆਚਾਰਕ ਮਾਮਲੇ ਮੰਤਰਾਲਾ
|
|
ਸ਼੍ਰੀਮਤੀ ਰੀਵਾ ਗਾਂਗੁਲੀ ਦਾਸ
ਬੰਗਲਾਦੇਸ਼ ਵਿੱਚ ਭਾਰਤ ਦੀ ਹਾਈ ਕਮਿਸ਼ਨਰ
|
|
-
|
|
ਯੁਵਾ ਮਾਮਲਿਆਂ ਵਿੱਚ ਸਹਿਯੋਗ ਬਾਰੇ ਸਹਿਮਤੀ ਪੱਤਰ
|
|
ਮੁਹੰਮਦ ਅਖਤਰ ਹੋਸੈਨ
ਸਕੱਤਰ, ਯੁਵਾ ਅਤੇ ਖੇਡ ਮੰਤਰਾਲਾ
|
|
ਸ਼੍ਰੀਮਤੀ ਰੀਵਾ ਗਾਂਗੁਲੀ ਦਾਸ
ਬੰਗਲਾਦੇਸ਼ ਵਿੱਚ ਭਾਰਤ ਦੀ ਹਾਈ ਕਮਿਸ਼ਨਰ
|
|
-
|
|
ਤਟੀ ਨਿਗਰਾਨੀ ਪ੍ਰਣਾਲੀ ਪ੍ਰਦਾਨ ਕਰਨ ਬਾਰੇ ਸਹਿਮਤੀ ਪੱਤਰ
|
|
ਸ਼੍ਰੀ ਮੁਸਤਫ਼ਾ ਕਮਾਲਉਦ-ਦੀਨ
ਸੀਨੀਅਰ ਸਕੱਤਰ, ਗ੍ਰਿਹ ਮੰਤਰਾਲਾ
|
|
ਸ਼੍ਰੀਮਤੀ ਰੀਵਾ ਗਾਂਗੁਲੀ ਦਾਸ
ਬੰਗਲਾਦੇਸ਼ ਵਿੱਚ ਭਾਰਤ ਦੀ ਹਾਈ ਕਮਿਸ਼ਨਰ
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਿਹ ਮੰਤਰੀ ਸ੍ਰੀ ਅਮਿਤ ਸ਼ਾਹ ਨੇ ਰਾਫੇਲ ਲੜਾਕੂ ਜਹਾਜ਼ਾਂ ਦੀ ਭਾਰਤ ਵਿਚ ਲੈਂਡਿੰਗ ਨੂੰ "ਗੇਮ ਚੇਂਜਰ" ਦੱਸਿਆ
"ਰਾਫੇਲ ਜਹਾਜ਼ਾਂ ਦੀ ਲੈਂਡਿੰਗ ਸਾਡੀ ਮਜ਼ਬੂਤ ਭਾਰਤੀ ਹਵਾਈ ਫੌਜ ਲਈ ਇਕ ਇਤਿਹਾਸਕ ਦਿਨ ਅਤੇ ਭਾਰਤ ਲਈ ਗੌਰਵਸ਼ਾਲੀ ਪਲ ਹੈ" - ਸ਼੍ਰੀ ਅਮਿਤ ਸ਼ਾਹ
ਕੇਂਦਰੀ ਗ੍ਰਿਹ ਮੰਤਰੀ ਨੇ ਕਿਹਾ, "ਨਵੀਂ ਪੀੜ੍ਹੀ ਦੇ ਰਾਫੇਲ ਜਹਾਜ਼ਾਂ ਨੂੰ ਭਾਰਤੀ ਹਵਾਈ ਫੌਜ ਵਿਚ ਸ਼ਾਮਿਲ ਕਰਨਾ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਦਾ ਭਾਰਤ ਨੂੰ ਇਕ ਸ਼ਕਤੀਸ਼ਾਲੀ ਅਤੇ ਸੁਰੱਖਿਅਤ ਰਾਸ਼ਟਰ ਬਣਾਉਣ ਦੀ ਵਚਨਬੱਧਤਾ ਦਾ ਸੱਚਾ ਸਬੂਤ"
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ ਰਾਫੇਲ ਦੁਨੀਆ ਦੇ ਸਭ ਤੋਂ ਸ਼ਕਤੀਸ਼ਾਲੀ ਜਹਾਜ਼ ਹਨ ਅਤੇ ਇਹ ਜਹਾਜ਼ ਅਸਮਾਨ ਵਿਚ ਕਿਸੇ ਵੀ ਚੁਣੌਤੀ ਨੂੰ ਨਾਕਾਮ ਕਰਨ ਵਿਚ ਸਮਰੱਥ ਹਨ
"ਗਤੀ ਤੋਂ ਲੈ ਕੇ ਹਥਿਆਰ ਸਮਰੱਥਾ ਤੱਕ, ਰਾਫੇਲ ਬਹੁਤ ਅੱਗੇ" - ਸ਼੍ਰੀ ਅਮਿਤ ਸ਼ਾਹ
ਕੇਂਦਰੀ ਗ੍ਰਿਹ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਰਾਫੇਲ ਲੜਾਕੂ ਜਹਾਜ਼ਾਂ ਦੀ ਭਾਰਤ ਵਿਚ ਲੈਂਡਿੰਗ ਨੂੰ ਗੇਮ ਚੇਂਜਰ ਦੱਸਿਆ ਹੈ। ਆਪਣੇ ਟਵੀਟ ਵਿਚ ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ, "ਰਾਫੇਲ ਜਹਾਜ਼ਾਂ ਦੀ ਲੈਂਡਿੰਗ ਸਾਡੀ ਮਜ਼ਬੂਤ ਭਾਰਤੀ ਹਵਾਈ ਫੌਜ ਲਈ ਇਕ ਇਤਿਹਾਸਕ ਦਿਨ ਅਤੇ ਭਾਰਤ ਲਈ ਇਕ ਗੌਰਵਸ਼ਾਲੀ ਪਲ ਹੈ। ਰਾਫੇਲ ਦੁਨੀਆ ਦੇ ਸਭ ਤੋਂ ਸ਼ਕਤੀਸ਼ਾਲੀ ਜਹਾਜ਼ ਹਨ ਅਤੇ ਇਹ ਜਹਾਜ਼ ਅਸਮਾਨ ਵਿਚ ਕਿਸੇ ਵੀ ਚੁਣੌਤੀ ਨੂੰ ਅਸਫਲ ਕਰਨ ਵਿਚ ਸਮਰੱਥ ਹਨ। ਮੈਨੂੰ ਪੂਰਾ ਵਿਸ਼ਵਾਸ ਹੈ ਕਿ ਰਾਫੇਲ ਜਹਾਜ਼ ਸਾਡੇ ਹਵਾਈ ਸੂਰਬੀਰਾਂ ਨੂੰ ਆਪਣੀ ਸ਼ਾਨਦਾਰ ਦਲੇਰੀ ਨਾਲ ਸਾਡੇ ਆਕਾਸ਼ ਦੀ ਸੁਰੱਖਿਆ ਕਰਨ ਵਿਚ ਮਦਦ ਕਰਨਗੇ।"
ਕੇਂਦਰੀ ਗ੍ਰਿਹ ਮੰਤਰੀ ਨੇ ਕਿਹਾ, "ਨਵੀਂ ਪੀੜ੍ਹੀ ਦੇ ਰਾਫੇਲ ਜਹਾਜ਼ਾਂ ਨੂੰ ਭਾਰਤੀ ਹਵਾਈ ਫੌਜ ਵਿਚ ਸ਼ਾਮਿਲ ਕਰਨਾ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਭਾਰਤ ਨੂੰ ਇਕ ਸ਼ਕਤੀਸ਼ਾਲੀ ਅਤੇ ਸੁਰੱਖਿਅਤ ਰਾਸ਼ਟਰ ਬਣਾਉਣ ਦੀ ਵਚਨਬੱਧਤਾ ਦਾ ਸੱਚਾ ਸਬੂਤ ਹੈ। ਮੋਦੀ ਸਰਕਾਰ ਭਾਰਤ ਦੀ ਸੁਰੱਖਿਆ ਸਮਰੱਥਾ ਵਧਾਉਣ ਲਈ ਵਚਨਬੱਧ ਹੈ। ਮੈਂ ਪ੍ਰਧਾਨ ਮੰਤਰੀ ਦਾ ਸਾਡੀ ਹਵਾਈ ਫੌਜ ਨੂੰ ਇਹ ਬੇਮਿਸਾਲ ਮਜ਼ਬੂਤੀ ਪ੍ਰਦਾਨ ਕਰਨ ਲਈ ਧੰਨਵਾਦ ਕਰਦਾ ਹਾਂ।"
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ, "ਗਤੀ ਤੋਂ ਲੈ ਕੇ ਹਥਿਆਰ ਸਮਰੱਥਾ ਤੱਕ ਰਾਫੇਲ ਬਹੁਤ ਅੱਗੇ ਹੈ। ਮੈਨੂੰ ਪੂਰਾ ਭਰੋਸਾ ਹੈ ਕਿ ਇਹ ਵਿਸ਼ਵ ਪੱਧਰੀ ਲੜਾਕੂ ਜਹਾਜ਼ ਗੇਮ ਚੇਂਜਰ ਸਿੱਧ ਹੋਣਗੇ। ਇਸ ਅਹਿਮ ਦਿਨ ਉੱਤੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ, ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਜੀ, ਭਾਰਤੀ ਹਵਾਈ ਫੌਜ ਅਤੇ ਪੂਰੇ ਦੇਸ਼ ਨੂੰ ਵਧਾਈ।"
Rafale touchdown is a historic day for our vigorous @IAF_MCC and a proud moment for India!
These are the world's most powerful machines capable to thwart any challenge in the sky. I am sure Rafale will help our Air warriors to safeguard our skies with its mighty superiority. pic.twitter.com/wTsK0XYcIX
— Amit Shah  July 29, 2020
Induction of these next generation aircrafts is a true testimony of PM @narendramodi's resolve to make India a powerful and secure nation.
Modi govt is committed to build on India’s defence capabilities. I thank honourable PM for providing this unprecedented strength to our IAF. pic.twitter.com/g9lIO0bl6d
— Amit Shah  July 29, 2020
From speed to weapon capabilities, Rafale is way ahead!
I am sure these world class fighter jets will prove to be a game changer. Congratulations to PM @narendramodi ji, DM @rajnathsingh ji, Indian Air Force and the entire country on this momentous day. #RafaleInIndia pic.twitter.com/1PuSgVtlZm
— Amit Shah  July 29, 2020
ਐਨਡਬਲਿਊ/ ਆਰਕੇ /ਪੀਕੇ /ਐਸਐਸ /ਡੀਡੀ
(Visitor Counter : 78
ਬਿਜਲੀ ਮੰਤਰਾਲਾ
ਕਾਰੋਬਾਰ ਕਰਨ ਵਿੱਚ ਆਸਾਨੀ ਅਤੇ ਪਾਰਦਰਸ਼ਿਤਾ ਦੇ ਨਾਲ, ਬਿਜਲੀ ਖੇਤਰ ਵਿੱਚ ਨਿਵੇਸ਼ ਵਧ ਰਿਹਾ ਹੈ: ਕੇਂਦਰੀ ਬਿਜਲੀ, ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ ਸ਼੍ਰੀ ਆਰ.ਕੇ.ਸਿੰਘ
ਕੇਂਦਰੀ ਬਿਜਲੀ ਰੈਗੂਲੇਟਰੀ ਕਮਿਸ਼ਨ ਦੇ ਚੇਅਰਪਰਸਨ ਸ਼੍ਰੀ ਜਿਸ਼ਣੁ ਬਰੁਆ ਨੂੰ ਬਿਜਲੀ ਮੰਤਰੀ ਨੇ ਅਹੁਦੇ ਅਤੇ ਗੋਪਨਿਯਤਾ ਦੀ ਸਹੁੰ ਚੁਕਾਈ।
ਸ਼੍ਰੀ ਆਰ.ਕੇ.ਸਿੰਘ, ਕੇਂਦਰੀ ਬਿਜਲੀ, ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ ਨੇ ਅੱਜ ਇੱਥੇ ਕੇਂਦਰੀ ਬਿਜਲੀ ਰੈਗੂਲੇਟਰੀ ਕਮਿਸ਼ਨ  ਦੇ ਚੇਅਰਮੈਨ ਸ਼੍ਰੀ ਜਿਸ਼ਣੂ ਬਰੁਹਾਂ ਨੂੰ ਅਹੁਦੇ ਅਤੇ ਗੋਪਨਿਯਤਾ ਦੀ ਸਹੁੰ ਚੁਕਾਈ। ਬਿਜਲੀ ਮੰਤਰਾਲੇ ਨੇ ਮਿਤੀ 27.02.2003 ਦੇ ਆਦੇਸ਼ ਦੇ ਤਹਿਤ ਸ਼੍ਰੀ ਜਿਸ਼ਣੁ ਬਰੁਆ ਨੂੰ ਸੀਈਆਰਸੀ ਦਾ ਚੇਅਰਪਰਸਨ ਨਿਯੁਕਤ ਕੀਤਾ ਗਿਆ ਹੈ।
ਸ਼੍ਰੀ ਬਰੁਆ ਅਕਤੂਬਰ 2020 ਤੋਂ ਅਗਸਤ 2022 ਤੱਕ ਅਸਾਮ ਸਰਕਾਰ ਦੇ ਮੁੱਖ ਸਕੱਤਰ ਸਨ। ਇਸ ਤੋਂ ਪਹਿਲਾਂ, ਉਹ ਅਗਸਤ 2017 ਤੋਂ ਅਕਤੂਬਰ 2020 ਤੱਕ ਅਸਾਮ ਸਰਕਾਰ ਦੇ ਐਡੀਸ਼ਨਲ ਮੁੱਖ ਸਕੱਤਰ ਸਨ ਅਤੇ ਅਸਾਮ ਸਰਕਾਰ ਦੇ ਵੱਖ-ਵੱਖ ਵਿਭਾਗਾਂ ਨੂੰ ਦੇਖ ਰਹੇ ਸਨ। ਰਿਟਾਇਰਮੈਂਟ ਤੋਂ ਬਾਅਦ, ਸ਼੍ਰੀ ਬਰੁਆ ਨੇ ਅਸਾਮ ਪਾਵਰ ਡਿਸਟ੍ਰੀਬਿਊਸ਼ਨ ਕੰਪਨੀ ਲਿਮਿਟਿਡ ਦੇ ਚੇਅਰਮੈਨ ਦਾ ਚਾਰਜ ਵੀ ਸੰਭਾਲਿਆ ਸੀ। ਸ਼੍ਰੀ ਜਿਸ਼ਣੁ ਬਰੁਆ ਦੇ ਕੋਲ ਸੁਰੱਖਿਆ ਅਤੇ ਰਣਨੀਤਕ ਅਧਿਐਨ ਵਿੱਚ ਐਮ-ਫਿਲ ਦੀ ਡਿਗਰੀ, ਮਾਸਟਰ ਡਿਗਰੀ  ਅਤੇ ਬੈਚਲਰ  ਦੀ ਡਿਗਰੀ ਹੈ।
ਸੀਈਆਰਸੀ ਦੇ ਨਵੇਂ ਚੇਅਰਮੈਨ ਦੇ ਨਾਲ ਗੱਲਬਾਤ ਦੇ ਦੌਰਾਨ, ਸ਼੍ਰੀ ਆਰ.ਕੇ.ਸਿੰਘ ਨੇ ਅਸਾਮ ਪਾਵਰ ਡਿਸਟ੍ਰੀਬਿਊਸ਼ਨ ਕੰਪਨੀ ਲਿਮਿਟਿਡ ਦੇ ਚੇਅਰਮੈਨ ਦੇ ਰੂਪ ਵਿੱਚ ਸ਼੍ਰੀ ਬਰੁਆ ਦੁਆਰਾ ਕੀਤੇ ਗਏ ਚੰਗੇ ਕੰਮਾਂ ਦੀ ਸ਼ਲਾਘਾ ਕੀਤੀ ਅਤੇ ਕਿਹਾ ਕਿ ਹਾਲ ਹੀ ਦੇ ਵਰ੍ਹਿਆਂ ਵਿੱਚ ਦੇਸ਼ ਵਿੱਚ ਬਿਜਲੀ ਪ੍ਰਣਾਲੀ ਵਿੱਚ ਕਾਫੀ ਸੁਧਾਰ ਹੋਇਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਮੌਜੂਦਾ ਸਮਰੱਥਾ ਬਿਜਲੀ ਦੀ ਮੰਗ ਨੂੰ ਪੂਰਾ ਕਰਨ ਦੇ ਲਈ ਕਾਫੀ ਹੈ। ਹਾਲਾਂਕਿ, ਆਰਥਿਕਤਾ 7% ਦੇ ਕਰੀਬ ਵਧ ਰਹੀ ਹੈ ਅਤੇ ਬਿਜਲੀ ਦੀ ਮੰਗ 10 % ਹੈ, ਇਸ ਲਈ ਬਿਜਲੀ ਪ੍ਰਣਾਲੀ ਨੂੰ ਅਗਲੇ ਇੱਕ ਦਹਾਕੇ ਤੱਕ ਇਸ ਵਧਦੀ ਮੰਗ ਨੂੰ ਪੂਰਾ ਕਰਨ ਦੇ ਲਈ ਤਿਆਰ ਰਹਿਣ ਦੀ ਜ਼ਰੂਰਤ ਹੈ। ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਇਜ਼ ਆਵ੍ ਡੂਇੰਗ ਬਿਜਨਸ ਅਤੇ ਪਾਰਦਰਸ਼ਿਤਾ ਨਾਲ ਬਿਜਲੀ ਖੇਤਰ ਵਿੱਚ ਨਿਵੇਸ਼ ਵਧ ਰਿਹਾ ਹੈ। ਹਾਲਾਂਕਿ ਉਨ੍ਹਾਂ ਨੇ ਕਿਹਾ ਕਿ ਇਸ ਖੇਤਰ ਵਿੱਚ ਇੱਕ ਸਮਰੱਥ ਨਿਵੇਸ਼ ਮਾਹੌਲ ਸੁਨਿਸ਼ਚਿਤ ਕਰਨ ਦੀ ਦਿਸ਼ਾ ਵਿੱਚ ਕੰਮ ਕਰਦੇ ਰਹਿਣ ਦੀ ਜ਼ਰੂਰਤ ਹੈ।
ਊਰਜਾ ਸਕੱਤਰ ਸ਼੍ਰੀ ਆਲੋਕ ਕੁਮਾਰ ਨੇ ਕਿਹਾ ਕਿ ਭਾਰਤ ਨੂੰ ਨੇੜਲੇ ਭਵਿੱਖ ਵਿੱਚ ਅਖੁੱਟ ਊਰਜਾ ਅਤੇ ਗ੍ਰੀਨ ਹਾਈਡ੍ਰੋਜਨ ਦੇ ਵੱਡੇ ਪੈਮਾਨੇ ’ਤੇ ਏਕੀਕਰਣ ਦੇ ਨਾਲ ਇੱਕ ਅਗਾਂਹਵਧੂ ਅਤੇ ਪ੍ਰਗਤੀਸ਼ੀਲ ਕੇਂਦਰੀ ਰੈਗੂਲੇਟਰ ਦੀ ਜ਼ਰੂਰਤ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਨਵੇਂ ਚੇਅਰਮੈਨ ਦੇ ਕੋਲ ਫੋਰਮ ਆਵ੍ ਰੇਗੂਲੇਟਰਸ ਦੇ ਚੇਅਰਪਰਸਨ ਦੇ ਰੂਪ ਵਿੱਚ ਇੱਕ ਵੱਡੀ ਜ਼ਿੰਮੇਵਾਰੀ ਹੋਵੇਗੀ, ਜਿੱਥੇ ਰਾਜ ਬਿਜਲੀ ਰੈਗੂਲੇਟਰੀ ਕਮਿਸ਼ਨਾਂ ਦੀ ਨੁਮਾਇੰਦਗੀ ਕੀਤੀ ਜਾਂਦੀ ਹੈ, ਇਹ ਸੁਨਿਸ਼ਿਚਿਤ ਕਰਨ ਲਈ ਕਿ ਬਿਜਲੀ ਉਪਯੋਗਤਾਵਾਂ ਅਤੇ ਵਿਤਰਣ ਕੰਪਨੀਆਂ ਵਿੱਤੀ ਤੌਰ ’ਤੇ ਮਜ਼ਬੂਤ ਰਹਿਣ।
ਕੇਂਦਰੀ ਬਿਜਲੀ ਰੈਗੂਲੇਟਰੀ ਕਮਿਸ਼ਨ  ਦੀ ਸਥਾਪਨਾ ਭਾਰਤ ਸਰਕਾਰ ਦੁਆਰਾ ਬਿਜਲੀ ਰੈਗੂਲੇਟਰੀ ਕਮਿਸ਼ਨ ਐਕਟ,1998 ਦੇ ਪਰੋਵਿਜ਼ਨ ਦੇ ਤਹਿਤ ਕੀਤੀ ਗਈ ਸੀ। ਸੀਈਆਰਸੀ ਬਿਜਲੀ ਐਕਟ, 2003 ਦੇ ਉਦੇਸ਼ਾਂ ਦੇ ਲਈ ਕੇਂਦਰੀ ਕਮਿਸ਼ਨ ਹੈ ਜਿਸ ਨੇ ਈਆਰਸੀ ਐਕਟ, 1998 ਨੂੰ ਰੱਦ ਕਰ ਦਿੱਤਾ ਹੈ। ਕਮਿਸ਼ਨ ਵਿੱਚ ਇੱਕ ਚੇਅਰਮੈਨ ਅਤੇ ਕੇਂਦਰੀ ਬਿਜਲੀ ਅਥਾਰਟੀ ਦੇ ਚੇਅਰਮੈਨ ਸਮੇਤ ਚਾਰ ਹੋਰ ਮੈਂਬਰ ਹਨ ਜੋ ਕਮਿਸ਼ਨ ਦੇ ਅਹੁਦੇ ਦੇ ਮੈਂਬਰ ਹਨ।
ਐਕਟ ਦੇ ਅਧੀਨ ਹੋਰ ਕਾਰਜਾਂ ਤੋਂ ਇਲਾਵਾ ਸੀਈਆਰਸੀ ਦੇ ਪ੍ਰਮੁੱਖ ਕਾਰਜ ਕੇਂਦਰ ਸਰਕਾਰ ਦੀ ਮਾਲਕੀ ਵਾਲੀ ਜਾਂ ਨਿਯੰਤਰਣ ਵਾਲੀ ਉਤਪਾਦਨ ਕੰਪਨੀਆਂ ਦੇ ਟੈਰਿਫ ਨੂੰ ਨਿਯਮਤ ਕਰਨਾ, ਇੱਕ ਤੋਂ ਵਧ ਰਾਜਾਂ ਵਿੱਚ ਬਿਜਲੀ ਦੇ ਉਤਪਾਦਨ ਅਤੇ ਬਿਕ੍ਰੀ ਦੇ ਲਈ ਇੱਕ ਸਮੁੱਚੀ ਯੋਜਨਾ ਵਾਲੀ ਹੋਰ ਉਤਪਾਦਨ ਕੰਪਨੀਆਂ ਦੇ ਟੈਰਿਫ ਨੂੰ ਨਿਯਮਤ ਕਰਨਾ, ਬਿਜਲੀ ਦੇ ਇੰਟਰ ਸਟੇਟ ਟ੍ਰਾਂਸਮਿਸ਼ਨ ਨੂੰ ਨਿਯਮਿਤ ਕਰਨਾ ਆਦਿ ਹਨ। ਐਕਟ ਦੇ ਅਧੀਨ, ਸੀਈਆਰਸੀ ਕੇਂਦਰ ਸਰਕਾਰ ਨੂੰ ਰਾਸ਼ਟਰੀ ਬਿਜਲੀ ਨੀਤੀ ਅਤੇ ਟੈਰਿਫ ਨੀਤੀ ਤਿਆਰ ਕਰਨ, ਬਿਜਲੀ ਉਦਯੋਗ ਦੀ ਗਤੀਵਿਧੀਆਂ ਵਿੱਚ ਮੁਕਾਬਲੇ, ਕੁਸ਼ਲਤਾ ਅਤੇ ਸਾਰਥਿਕਤਾ ਨੂੰ ਉਤਸ਼ਾਹਿਤ ਕਰਨਾ, ਬਿਜਲੀ ਉਦਯੋਗ ਵਿੱਚ ਨਿਵੇਸ਼ ਨੂੰ ਉਤਸ਼ਾਹਿਤ ਕਰਨਾ; ਅਤੇ ਸਰਕਾਰ ਦੁਆਰਾ ਕੇਂਦਰੀ ਕਮਿਸ਼ਨ ਨੂੰ ਭੇਜੇ ਗਏ ਕਿਸੇ ਵੀ ਮਾਮਲੇ ’ਤੇ ਸਲਾਹ ਵੀ ਦੇਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨੇਤਾਜੀ ਸੁਭਾਸ਼ ਚੰਦਰ ਬੋਸ ਦੀ ਮੂਰਤੀ ਪ੍ਰਾਪਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਕਲਾਕਾਰ ਅਰੁਣ ਯੋਗੀਰਾਜ ਤੋਂ ਨੇਤਾਜੀ ਸੁਭਾਸ਼ ਚੰਦਰ ਬੋਸ ਦੀ ਇੱਕ ਮੂਰਤੀ ਪ੍ਰਾਪਤ ਕੀਤੀ।
“ਅੱਜ ਅਰੁਣ ਯੋਗੀਰਾਜ @yogiraj_arun ਨੂੰ ਮਿਲ ਕੇ ਖੁਸ਼ੀ ਹੋਈ। ਨੇਤਾਜੀ ਬੋਸ ਦੀ ਇਸ ਅਸਾਧਾਰਣ ਮੂਰਤੀ ਨੂੰ ਸਾਂਝਾ ਕਰਨ ਦੇ ਲਈ ਉਨ੍ਹਾਂ ਦਾ ਆਭਾਰੀ ਹਾਂ।”
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਇਹ ਸਮਾਂ ਮਿਸ਼ਨ "ਵਨ ਨੇਸ਼ਨ ਵਨ ਸਟੈਂਡਰਡ" ਨੂੰ ਅਪਣਾਉਣ ਅਤੇ ਭਾਰਤ ਨੂੰ ਵਿਸ਼ਵ ਪੱਧਰੀ ਮਾਪਦੰਡ ਨਿਰਧਾਰਤ ਕਰਨ ਵਿਚ ਮੋਹਰੀ ਬਣਾਉਣ ਦਾ ਹੈ।
ਸ਼੍ਰੀ ਪੀਯੂਸ਼ ਗੋਇਲ, ਰੇਲਵੇ, ਵਣਜ ਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ ਨੇ ਬਿਊਰੋ ਆਫ ਇੰਡੀਅਨ ਸਟੈਂਡਰਡਜ਼  ਦੇ ਕੰਮ ਦੀ ਸਮੀਖਿਆ ਕੀਤੀ
ਕਿਸੇ ਨੂੰ ਵੀ ਗੁਣਵੱਤਾ ਸਰਟੀਫਿਕੇਟ ਪ੍ਰਾਪਤ ਕਰਨ ਲਈ ਵਿਦੇਸ਼ ਜਾਣ ਦੀ ਜ਼ਰੂਰਤ ਮਹਿਸੂਸ ਨਹੀਂ ਕਰਨੀ ਚਾਹੀਦੀ.
ਭਾਰਤ ਵਿਚ ਲੈਬ ਟੈਸਟਿੰਗ ਵਿਸ਼ਵ ਪੱਧਰੀ ਹੋਣੀ ਚਾਹੀਦੀ ਹੈ। ਇੱਥੇ ਆਧੁਨਿਕ ਉਪਕਰਣਾਂ ਅਤੇ ਨਵੀਨਤਮ ਟੈਕਨੋਲੋਜੀਆਂ ਦੀ ਵਰਤੋਂ ਕੀਤੀ ਜਾਣੀ ਚਾਹੀਦੀ ਹੈ।
ਬੀਆਈਐਸ ਅਤੇ ਸਰਕਾਰੀ ਲੈਬਾਂ ਦਾ ਗੈਪ ਵਿਸ਼ਲੇਸ਼ਣ ਪਹਿਲ ਦੇ ਅਧਾਰ ਤੇ ਲਿਆ ਜਾਵੇਗਾ. - ਸ਼੍ਰੀ ਪਿਯੂਸ਼ ਗੋਇਲ
ਇਹ ਸਮਾਂ ਮਿਸ਼ਨ "ਵਨ ਨੇਸ਼ਨ ਵਨ ਸਟੈਂਡਰਡ" ਨੂੰ ਅਪਨਾਉਣ ਅਤੇ ਭਾਰਤ ਨੂੰ ਵਿਸ਼ਵਵਿਆਪੀ ਮਾਪਦੰਡ ਨਿਰਧਾਰਤ ਕਰਨ ਵਿਚ ਮੋਹਰੀ ਬਣਾਉਣ ਦਾ ਹੈ- ਇਹ ਗੱਲ ਰੇਲਵੇ ਅਤੇ ਵਣਜ ਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਬਿਊਰੋ ਆਫ ਇੰਡੀਅਨ ਸਟੈਂਡਰਡਜ਼  ਦੇ ਕੰਮ ਦੀ ਸਮੀਖਿਆ ਕਰਨ ਮੌਕੇ ਕਹੀ।
ਸ੍ਰੀ ਪੀਯੂਸ਼ ਗੋਇਲ ਨੇ ਕਿਹਾ ਕਿ ਜਿਥੇ ਉਤਪਾਦਨ ਅਤੇ ਸੇਵਾਵਾਂ ਦੇ ਸਾਰੇ ਖੇਤਰਾਂ ਨੂੰ ਇਸ ਰਾਸ਼ਟਰੀ ਮਿਸ਼ਨ ਵਿੱਚ ਸ਼ਾਮਲ ਕੀਤਾ ਜਾਏਗਾ, ਉਥੇ ਹੀ ਹਰ ਤਰਾਂ ਦੀ ਜਨਤਕ ਖਰੀਦ ਅਤੇ ਟੈਂਡਰਿੰਗ ਵਿੱਚ ਰਾਸ਼ਟਰੀ ਸਮਾਨਤਾ ਅਤੇ ਮਾਨਕੀਕਰਣ ਲਿਆਉਣਾ ਤੁਰੰਤ ਡਲਿਵਰੀ ਯੋਗ ਹੋ ਸਕਦਾ ਹੈ।
ਸ੍ਰੀ ਗੋਇਲ ਨੇ ਕਿਹਾ ਕਿ ਦੇਸ਼ ਦੀ ਤਾਕਤ ਅਤੇ ਚਰਿੱਤਰ ਨੂੰ ਅਕਸਰ ਆਪਣੇ ਉਤਪਾਦਾਂ ਅਤੇ ਸੇਵਾਵਾਂ ਦੀ ਗੁਣਵੱਤਾ ਲਈ ਨਿਰਧਾਰਤ ਮਾਪਦੰਡਾਂ ਰਾਹੀਂ ਦਰਸਾਇਆ ਜਾਂਦਾ ਹੈ। ਭਾਰਤ ਲਈ ਇਹ ਸਮਾਂ ਸਰਬੋਤਮ ਤੋਂ ਘੱਟ ਸੈਟਲ ਕਰਨ ਦਾ ਨਹੀਂ ਹੈ।
ਇਸ ਮੌਕੇ ਬੋਲਦਿਆਂ ਸ਼੍ਰੀ ਗੋਇਲ ਨੇ ਕਿਹਾ ਕਿ ਬੀ ਆਈ ਐਸ ਨੂੰ ਖੇਤਰ ਵਿੱਚ ਸਹਿਯੋਗ ਹਾਸਲ ਕਰਨ ਲਈ ਅੰਤਰਰਾਸ਼ਟਰੀ ਭਾਗੀਦਾਰੀ ਅਤੇ ਐਸੋਸੀਏਸ਼ਨਾਂ ਦੀ ਪੜਤਾਲ ਕਰਨੀ ਚਾਹੀਦੀ ਹੈ।
ਇਸ ਮੌਕੇ ਬੋਲਦਿਆਂ ਸ੍ਰੀ ਗੋਇਲ ਨੇ ਕਿਹਾ ਕਿ ਭਾਰਤ ਵਿੱਚ ਲੈਬ ਟੈਸਟਿੰਗ ਵਿਸ਼ਵ ਪੱਧਰੀ ਹੋਣੀ ਚਾਹੀਦੀ ਹੈ। ਇੱਥੇ ਆਧੁਨਿਕ ਉਪਕਰਣ ਅਤੇ ਨਵੀਨਤਮ ਟੈਕਨੋਲੋਜੀਆਂ ਦੀ ਵਰਤੋਂ ਕੀਤੀ ਜਾਣੀ ਚਾਹੀਦੀ ਹੈ। ਉਨ੍ਹਾਂ ਅੱਗੇ ਕਿਹਾ ਕਿ ਬੀਆਈਐੱਸ ਅਤੇ ਸਰਕਾਰੀ ਲੈਬਾਂ ਦਾ ਗੈਪ ਵਿਸ਼ਲੇਸ਼ਣ ਵੀ ਪਹਿਲ ਦੇ ਅਧਾਰ ਤੇ ਲਿਆ ਜਾਵੇਗਾ।
ਇਹ ਨੋਟ ਕੀਤਾ ਜਾ ਸਕਦਾ ਹੈ ਕਿ ਪ੍ਰਬੰਧਨ ਸੰਬੰਧੀ ਪ੍ਰਸੰਗ ਵਿੱਚ, ਪਾੜੇ ਦੇ ਵਿਸ਼ਲੇਸ਼ਣ, ਸੰਭਾਵਤ ਜਾਂ ਲੋੜੀਂਦੇ ਪ੍ਰਦਰਸ਼ਨ ਨਾਲ ਅਸਲ ਪ੍ਰਦਰਸ਼ਨ ਦੀ ਤੁਲਨਾ ਨੂੰ ਦਰਸਾਉਂਦੇ ਹਨ.
ਵੱਖ ਵੱਖ ਸੰਸਥਾਵਾਂ ਅਤੇ ਪੀਐਸਯੂ ਦੇ ਕਈ ਤਰ੍ਹਾਂ ਦੇ ਗੈਰ-ਯੂਨੀਫਾਰਮਡ ਮਾਪਦੰਡਾਂ ਦੇ ਮੁੱਦੇ ਦਾ ਜ਼ਿਕਰ ਕਰਦਿਆਂ, ਉਨ੍ਹਾਂ ਕਿਹਾ ਕਿ ਵੱਖ-ਵੱਖ ਮਾਪਦੰਡਾਂ ਨੂੰ ਜਿੰਨਾ ਸੰਭਵ ਹੋ ਸਕੇ, ਇਕ ਮਿਆਰ ਦੇ ਅਧੀਨ ਮਿਲਾਉਣ ਦੀ ਕੋਸ਼ਿਸ਼ ਕੀਤੀ ਜਾਣੀ ਚਾਹੀਦੀ ਹੈ।
ਮੰਤਰੀ ਨੇ ਕਿਹਾ ਕਿ ਉਦਯੋਗ ਨੂੰ "ਇਕ ਰਾਸ਼ਟਰ ਇਕ ਮਿਆਰ" ਦੇ ਇਸ ਮਿਸ਼ਨ ਵਿਚ ਵਧੇਰੇ ਸੰਵਾਦ, ਭਾਗੀਦਾਰੀ ਅਤੇ ਸਹਿਯੋਗ ਲਈ ਸੱਦਾ ਦਿੱਤਾ ਜਾਣਾ ਚਾਹੀਦਾ ਹੈ। ਪ੍ਰਮਾਣ ਪੱਤਰ ਦੇਣ ਦੀ ਪ੍ਰਕਿਰਿਆ ਨੂੰ ਜਿੰਨਾ ਸੰਭਵ ਹੋ ਸਕੇ, ਸਰਲ ਰੱਖਣਾ ਚਾਹੀਦਾ ਹੈ ਅਤੇ ਕੰਮ ਦੀ ਨਕਲ ਤੋਂ ਪਰਹੇਜ਼ ਕਰਨਾ ਚਾਹੀਦਾ ਹੈ।
ਸ੍ਰੀ ਗੋਇਲ ਨੇ ਕਿਹਾ ਕਿ ਸਾਨੂੰ ਭਾਰਤੀ ਮਿਆਰਾਂ ਅਧੀਨ ਵੱਧ ਤੋਂ ਵੱਧ ਉਦਯੋਗਿਕ ਉਤਪਾਦਾਂ ਦਾ ਨਿਰਮਾਣ ਕਰਨ ਲਈ ਵਿਸ਼ਵ ਦਾ ਲੀਡਰ ਬਣਨ ਦਾ ਟੀਚਾ ਰੱਖਣਾ ਚਾਹੀਦਾ ਹੈ ਅਤੇ ਕਿਸੇ ਨੂੰ ਵੀ ਮਿਆਰੀ ਪ੍ਰਮਾਣੀਕਰਨ ਪ੍ਰਾਪਤ ਕਰਨ ਲਈ ਵਿਦੇਸ਼ ਜਾਣ ਦੀ ਜ਼ਰੂਰਤ ਮਹਿਸੂਸ ਨਹੀਂ ਕਰਨੀ ਚਾਹੀਦੀ।
ਮੀਟਿੰਗ ਵਿੱਚ ਖਪਤਕਾਰ ਮਾਮਲੇ ਵਿਭਾਗ ਅਤੇ ਬੀਆਈਐਸ ਦੇ ਸੀਨੀਅਰ ਅਧਿਕਾਰੀਆਂ ਤੋਂ ਇਲਾਵਾ ਹੋਰ ਕਈ ਅਧਿਕਾਰੀ ਵੀ ਸ਼ਾਮਲ ਹੋਏ। ਬੀਆਈਐਸ ਵੱਲੋਂ ਵੱਖ ਵੱਖ ਖੇਤਰਾਂ ਵਿੱਚ ਕੀਤੀ ਜਾ ਰਹੀ ਪ੍ਰਗਤੀ ਬਾਰੇ ਵਿਸਥਾਰਪੂਰਵਕ ਪੇਸ਼ਕਾਰੀ ਕੀਤੀ ਗਈ।
---------------------------------------------
ਡੀ ਜੇ ਐਨ
(Visitor Counter : 130
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਕਬੂਲ ਮਰਾਠੀ ਲਾਵਣੀ ਗਾਇਕਾ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਕਬੂਲ ਮਰਾਠੀ ਲਾਵਣੀ ਗਾਇਕਾ ਸੁਲੋਚਨਾ ਤਾਈ ਚਵਾਣ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਆਉਣ ਵਾਲੀਆਂ ਪੀੜ੍ਹੀਆਂ ਸੁਲੋਚਨਾ ਤਾਈ ਚਵਾਣ ਨੂੰ ਮਹਾਰਾਸ਼ਟਰ ਦੀ ਸੰਸਕ੍ਰਿਤੀ, ਖਾਸ ਤੌਰ 'ਤੇ ਲਾਵਣੀ ਨੂੰ ਪ੍ਰਫੁੱਲਤ ਕਰਨ ਵਿੱਚ ਉਨ੍ਹਾਂ ਦੀ ਮਹੱਤਵਪੂਰਨ ਭੂਮਿਕਾ ਲਈ ਹਮੇਸ਼ਾ ਯਾਦ ਰੱਖਣਗੀਆਂ। ਉਹ ਸੰਗੀਤ ਅਤੇ ਥੀਏਟਰ ਦੇ ਵੀ ਕਾਫੀ ਸ਼ੌਕੀਨ ਸਨ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।"
ਰੱਖਿਆ ਮੰਤਰਾਲਾ
ਨੈਸ਼ਨਲ ਡਿਫੈਂਸ ਕਾਲਜ ਵਿਖੇ ਪ੍ਰੈਜ਼ੀਡੈਂਟ'ਸ ਚੇਅਰ ਆਫ ਐਕਸੀਲੈਂਸ ਆਨ ਸਕਿਉਰਿਟੀ ਦੀ ਸਥਾਪਨਾ
ਨੈਸ਼ਨਲ ਡਿਫੈਂਸ ਕਾਲੇਜ ਦਾ ਉਦਘਾਟਨ ਭਾਰਤ ਦੇ ਮਾਨਯੋਗ ਪ੍ਰਧਾਨ ਮੰਤਰੀ ਵੱਲੋਂ 1960 ਵਿੱਚ ਕੀਤਾ ਗਿਆ ਸੀ ਅਤੇ 27 ਅਪ੍ਰੈਲ 2020 ਨੂੰ ਇਸ ਦੀ ਸਥਾਪਨਾ ਦੇ 60 ਸਾਲ ਪੂਰੇ ਹੋ ਗਏ ਹਨ। ਕਾਲਜ 100 ਕੋਰਸ ਮੈਂਬਰਾਂ ਲਈ "ਰਾਸ਼ਟਰੀ ਸੁਰੱਖਿਆ ਅਤੇ ਰਣਨੀਤਕ ਅਧਿਐਨ "ਤੇ ਵਿਸ਼ੇਸ਼ ਤੌਰ ਤੇ ਤਿਆਰ ਕੀਤਾ ਗਿਆ 47 ਹਫਤਿਆਂ ਤੱਕ ਚਲਣ ਵਾਲਾ ਵਿਲੱਖਣ ਢੰਗ ਨਾਲ ਡਿਜ਼ਾਈਨ ਕੀਤਾ ਗਿਆ ਪਾਠਕ੍ਰਮ ਪ੍ਰਦਾਨ ਕਰਦਾ ਹੈ, ਜਿਨ੍ਹਾਂ ਵਿੱਚੋਂ 25 ਮੇਂਬਰ ਵਿਦੇਸ਼ੀ ਮਿੱਤਰ ਦੇਸ਼ਾਂ ਤੋਂ ਹਨ। ਹੁਣ ਤਕ, ਕਾਲਜ ਕੋਲ 3899 ਸਾਬਕਾ ਵਿਦਿਆਰਥੀ  ਹਨ, ਜਿਨ੍ਹਾਂ ਵਿਚੋਂ 835 ਵਿਦਿਆਰਥੀ 69 ਵਿਦੇਸ਼ੀ ਮਿੱਤਰ ਦੇਸ਼ਾਂ ਦੇ ਹਨ। ਇਨ੍ਹਾਂ ਵਿੱਚੋਂ ਬਹੁਤ ਸਾਰੇ ਅਲੂਮਨੀ ਆਪਣੇ-ਆਪਣੇ ਸੰਗਠਨਾਂ ਵਿੱਚ ਚੋਟੀ ਦੇ ਅਹੁਦੇ ਤੇ ਬਿਰਾਜਮਾਨ ਹੋ ਚੁਕੇ ਹਨ। ਅੰਤਰਰਾਸ਼ਟਰੀ ਨਾਮਣਾ ਖੱਟਣ ਤੋਂ ਇਲਾਵਾ, ਕਾਲਜ ਮਿੱਤਰ ਦੇਸ਼ਾਂ ਨਾਲ ਮਜ਼ਬੂਤ ਸਬੰਧਾਂ ਨੂੰ ਉਤਸ਼ਾਹਤ ਕਰਨ ਵਿਚ ਕੂਟਨੀਤੀ ਦੇ ਇਕ ਮਹੱਤਵਪੂਰਣ ਸਾਧਨ ਵਜੋਂ ਵੀ ਕੰਮ ਕਰਦਾ ਹੈ। ਰਾਸ਼ਟਰੀ ਸੁਰੱਖਿਆ ਤੰਤਰ ਦੇ ਅੰਦਰ ਰਣਨੀਤਕ ਸਿੱਖਿਆ ਦੀ ਸਿਖਰਲੀ ਅਤੇ ਇਕਲੌਤੀ ਸੰਸਥਾ ਦੇ ਰੂਪ ਵਿੱਚ, ਐਨ ਡੀ ਸੀ ਮਹੱਤਵਪੂਰਣ ਰੈਜ਼ੀਡੈਂਟ ਅਕਾਦਮਿਕ ਅਤੇ ਖੋਜ ਮੁਹਾਰਤ ਤੋਂ ਵਾਂਝੀ ਹੈ। ਵਿਸ਼ਵ ਭਰ ਦੇ ਕਾਲਜਾਂ ਅਤੇ ਯੂਨੀਵਰਸਿਟੀਆਂ ਵਿੱਚ ਬੁੱਧੀਜੀਵੀ ਅਤੇ ਅਕਾਦਮਿਕ ਸ੍ਰਵੋਤਮਤਾ ਨੂੰ ਉਤਸ਼ਾਹਤ ਕਰਨ ਲਈ ਚੇਅਰਜ਼ ਆਫ਼ ਐਕਸੀਲੈਂਸ ਅਤੇ ਪ੍ਰੋਫੈਸਰਾਂ ਦੀਆਂ ਅਸਾਮੀਆਂ ਹਨ।
ਨੈਸ਼ਨਲ ਡਿਫੈਂਸ ਕਾਲੇਜ ਦੀ ਡਾਇਮੰਡ ਜੁਬਲੀ ਦੇ ਮੌਕੇ ਤੇ ਭਾਰਤ ਦੇ ਮਾਨਯੋਗ ਰਾਸ਼ਟਰਪਤੀ ਨੇ 11 ਨਵੰਬਰ 2020 ਨੂੰ ਰਾਸ਼ਟਰਪਤੀ ਭਵਨ ਵਿੱਚ ਰੱਖਿਆ ਸਕੱਤਰ ਸ਼੍ਰੀ ਅਜੈ ਕੁਮਾਰ ਅਤੇ ਕਮਾਂਡੈਂਟ ਏਅਰ ਮਾਰਸ਼ਲ ਡੀ ਚੌਧਰੀ ਦੀ ਮੌਜੂਦਗੀ ਵਿੱਚ ' ਪ੍ਰੈਜ਼ੀਡੈਂਟਸ ਚੇਅਰ ਆਫ਼ ਐਕਸੀਲੈਂਸ ਆਨ ਨੈਸ਼ਨਲ ਸਕਿਉਰਿਟੀ " ਦੀ ਸਥਾਪਨਾ ਨੂੰ ਮਨਜ਼ੂਰੀ ਦਿੱਤੀ। ਪ੍ਰੇਜੀਡੈਂਟਸ ਚੇਅਰ ਆਫ਼ ਐਕਸੀਲੈਂਸ ਆਨ ਨੈਸ਼ਨਲ ਸਕਿਉਰਿਟੀ ਨਾ ਸਿਰਫ ਕਾਲੇਜ ਦੀ ਬੌਧਿਕ ਪੂੰਜੀ ਨੂੰ ਵਧਾਉਣ ਵਿੱਚ ਮਦਦ ਕਰੇਗੀ ਬਲਕਿ ਇਸਦੀ ਭਰੋਸੇਯੋਗਤਾ ਅਤੇ ਪ੍ਰਤਿਸ਼ਠਾ ਨੂੰ ਉੱਚਾ ਚੁੱਕਣ ਵਿੱਚ ਵੀ ਵਧੇਰੇ ਸਹਾਇਕ ਸਾਬਿਤ ਹੋਵੇਗੀ।
ਇਹ ਚੇਅਰ ਨੈਸ਼ਨਲ ਡਿਫੈਂਸ ਕਾਲਜ, 06, ਤੀਹ ਜਨਵਰੀ ਮਾਰਗ, ਨਵੀਂ ਦਿੱਲੀ ਵਿਖੇ ਸਥਿਤ ਹੋਵੇਗੀ ਅਤੇ ਇਸਨੂੰ ਸਾਰੀ ਹੀ ਅਕਾਦਮਿਕ, ਪ੍ਰਸ਼ਾਸਕੀ ਅਤੇ ਲਾਜਿਸਟਿਕ ਸਹਾਇਤਾ ਉਪਲਬਧ ਕਰਵਾਈ ਜਾਵੇਗੀ।
------------------------------------------
ਏ ਏ /ਬੀ ਐਸ ਸੀ /ਕੇ ਵੀ
(Visitor Counter : 71